
DISPUTATIO  MEDICA 


INAUGURALIS, 

D E 

FLAVA  INDIARUM  FEBRE* 


§ I*  Tk  /T ORBI  periculosi  in  primis  et  funesti, 
quem  ex  propria  per  quadriennium 
experientia  describere,  mihi  in  animo  est,  pri- 
ma signa  sunt,  affedtio  ventriculi  ingratissima, 
verbis  tamen  difficillimd  describenda,  quam 
subsequuntur  languor,  lassitudo,  horrores. 
Haud  raro  autem  morbus  magna  vi  subita 

invadit.  Infelix  homo,  ventriculo  aegerrimus, 

/ 

gravissima  vomitione  afficitur  ; et,  statim  fere 

A post, 

post,  cruciatur  acutissimis  doloribus  capitis, 
dorsi,  lumborum,  et  totius  quidem  corporis, 
qui,  ut  ipsi  videntur,  ossibus  insident.  Inter- 
dum dolores  potissimum  afficiunt  gastrocnemios 
alterutriusque  cruris  musculos. 

II.  Facies  sanguine  rubescit  : rubescunt 

item  oculi,  et  illachrymantur  : vultus  lugu- 
bris, tristis,  luridus  est,  verbis  non  accurate 
describendus  ; qui  tamen,  qua  anxietate  qui- 
busque angoribus  aeger  afficiatur,  verbis  di- 
sertissimi medici  accuratius  describit. 

III.  Quando  morbus  subito  adoritur,  pul- 
sus arteriarum  plerumque  celeres  sunt,  duri, 
et  imbecilli ; interdum  tamen  pleni  ; neque 
raro  contracti,  pleniores  fiunt  missione  sangui- 
nis. Si  vero  morbus  paulatim  incipiat,  pul- 
sus arteriarum  saepenumero,  per  totum  cursum, 
fere  naturales  manent. 


IV. 

IV.  Plerumque,  ab  ipso  initio  morbi,  aeger 
nausea,  ac  anxietate  quantam  nulla  verba  sig- 
nificare valent,  afficitur,  et  frequenter  ex  imo 
pedore  ducit  suspiria  Fere  semper  in  scro- 
biculo cordis  intolerandi  ardoris  sensus  est, 
etiamsi  caeterae  corporis  partes  non,  supra  con- 
suetudinem, calescant. 

V.  Urina  solito  coloratior  est,  et  plerum- 
que turbida.  Cutis  exhalatio  semper  incon- 
stans est  et  parca : haud  raro  omnino  suppri- 
mitur ; atque  exploranti  medico,  tanquam  ex- 
halationi impervia,  cutis  videtur. 

VI.  Saliva,  progrediente  morbo,  tenax  fit. 
Lingua  alias  alia  est : interdum  albida  est,  ex 
media  parte  ; florida  vero,  ex  marginibus  : 
nonnunquam  subfusca  est,  et,  procedente  mor- 
bo, magis  magisque  fusca  evadit : modo  hu- 
mida  est,  at  saepius  sicca  et  arida : persaepe 

tremula 

tremula  fit ; id  profedo,  quod  magnum  in-r 
dicat  periculum. 

I 

VII.  Sitis  raro  importuna  est.  Atque, 
etiamsi  plerumque  redundatio  stomachi  sit, 
raro  tamen  gravis  vomitio. 

VIII.  Sanguinis  ex  naribus  profusio  haud 
insolita  est.  Si  modica,  capitis  dolorem,  ad 
tempus,  mitigat ; sin  frequens  aut  copiosa,  der 
bilitat  corpus  magnopere,  morbumque  gravi- 
orem reddit.  Violentum  morbum  semper  in- 
dicat. 

IX.  Spiratio  plerumque  solito  celerior  est, 
cum  magna  anxietate  et  moleftia.  De  malis 
haud  raro  aeger  conqueritur,  quas  medicus, 
morbi  insciens,  fida  crederet. — Alvus  semper 
^strida  est. 


X. 

X.  Haec  sunt  signa,  quae,  per  primas  duo- 
decim horas,  sese  ostendere  solent.  Deinde 
mala,  quibus  aeger  affligitur,  ad  tempus  plus 
minus  remittunt ; imo  interdum,  quod  tamen 
raro  accidit,  sic  intermittunt,  ut  integritas  se- 
quatur. Verum,  brevi  poli  tempore,  omnia 
mala  redeunt ; neque  ulla  poftea  requiete,  nisi 
fugacissima,  aeger  fruitur, 

XI.  Febris  reversione  oculi  adhuc  magis 

languidi  evadunt  •,  vultus  magis  luridus  ; do- 
lor capitis  vehementior  ; maxima  inquietudo 
et  anxietas.  Aeger  angores  verbis  majores 
patitur  : cum  difficultate  spirat : insomnia  pre- 
mitur : suspiria  ex  pedtore  frequenter  movet. 
Exercitatione  animus  deficit : quod  tamen 

non  tam  ex  mobilitate  oriri  videtur,  quam  ex 
nervorum  torpore  ; nam  aeger  interdum  erec- 
tus aliquandiu  stare  potest,  imo  propriis  pe- 
dibus paulisper  ambulare,  et,  quando  demum, 

viribus 

viribus  deficientibus,  corruit,  torpidus  potius, 
quam  anima  relidtus,  videtur. 

XII.  Gingivae  saepe  spongiosae  sunt,  et  le- 
vissimis causis  sanguinem  effundunt.  Lingua 

interdum  humida  est,  interdum  arida ; at 

\ 

semper  squalore  obsita.  Prae  cruftula  fusca 
scu  nigra,  quae  cum  linguae  tum  gingivis  ob- 
ducitur, aeger  articulate  loqui  nequit. 

XIII.  Secundo  haud  raro  die,  at  multo  sae- 
pius tertio,  morbus  vitalia  infigni  vi  et  pericu- 
lo adoriri  incipit ; praecipue  ventriculum,  he- 
par, et  cerebrum.  Vomitus,  qui  primo  et  se- 
cundo die  vix  frequens  nedum  constans  est, 
nunc  multum  urget.  Ventriculus,  cujus  va- 
letudo ad  valetudinem  totius  corporis  adeo  ne- 
cessaria est,  irritabilis  fit,  itidemque  sensilis, 
ultra  fere  quam  cuique  credibile  est ; atque, 
prae  magna  sanguinis  copia  in  eum  derivata. 


nimiisque 

nimiisque  ejus  arteriarum  motibus,  magna  vis- 
humorum  in  ejus  cavum  secernitur. 

XIV.  In  ventriculum,  sic  male  se  habentem, 
quid  valet  medicamenta  assumere  ? Vel  mitis- 
simi enim  humores,  vixdum  devorati,  vi  in- 
credibili rejiciuntur.  Prima,  supra  reddita, 
vel  ex  bile  constant,  vel  ex  humoribus  devo- 
ratis cum  bile  commixtis.  Post  paulo  autem, 
rejiciuntur  subfusca  quaedam  ; neque  morbus 
diu  ante  perstitit,  quam  in  rejedtis  mucosa  seu 
villosa  quaedam  conspiciuntur,  quae  strias  re- 
praesentant, quaeque,  morbo  progrediente,  co- 
pia augentur.  His  interdum  interponuntur 
striae  sanguinis,  ex  ore  et  faucibus,  uti  verisi- 

millimum  videtur,  effusi.  Hae  ipsae  partes  in- 

( \ 

spicientibus  apparent  nigris  crustulis  contedlae, 
aphtbisque  consitae. 

XV.  Ordine  et  concursu,  quibus  descripsi- 
mus, per  tres  primos  dies  signa  se  manifestant. 

Tum 

Tum  plerumque  flavus  color,  ex  quo  morbus 
nomen  capit,  apparere  incipit.  Interdum  ta- 
men, vel  secundo  die,  sese  ostendit ; alias,  ne- 
que profecto  raro,  non  ante  quartum  quintum- 
ve.  Quo  maturius  flavescunt  aegri,  in  eo  majore 
discrimine  versantur  ; et  flavo  quidem  colore 
suffusi,  raro  mortem  effugiunt.  At  interdum 
tamen,  flavescente  corpore,  desinit  febris ; 
potissimum,  ut  observavimus,  si  non,  ante 
quintum  diem,  summum  corpus  flavum  colo- 
rem ducat. 

XVI.  Primum  oculi  flavescunt,  deinde  ge- 
nae flavas  strias  repraesentant,  tum  collum  ; 
atque,  paucis  horis,  summum  ubique  corpus, 
in  similitudinem  auri,  coloratur. 

XVII.  Hic  autem  notandum  est,  summam 
haud  raro  cutem  non  flavescere,  neque  eo 
tamen  mortem  rarius  accidere.  Verum  fla- 
vus enimvero  color  febris,  quam  persequimur, 

neutiquanx 

neutiquam  proprius  videtur.  Nulla  enim  se- 
cum  nova  mala  affert ; atque,  licet  non  appa- 
reat, morbus  tamen  caetera  idem  est. 

XVIII.  Quando  morbus  eo  (xv.)  processit 
grayitatis,  tanta  anxietas  est,  praecordiorum 
gravitas  tanta,  quantam  verbis  exaequare  non 
possumus.  Vomitus  reprimi  aut  sedari  ne- 
quit. Supra  per  os  reddita,  id  profedto  quod 
semper  timendum  et  v.ix  non  lethale,  colore 
nigro  coffe<z  faeces  simulant. 

% •*_**.,  . 

XIX.  Hoc  ferme  tempore,  alvus  supra  con- 
suetudinem soluta  fit ; atque  infra  transmissa, 
contra  atque  primis  morbi  diebus,  ubi  bile, 
maxima  ex  parte,  constant,  et  faetore  carent, 
nunc  nigra  sunt,  et  ferme  intolerandam  odoris 
foeditatem  emittunt. 

XX.  In  summo  corpore,  arteriarum  motus 
plus  paulatim  plusque  languescunt.  Calor 

B undique 

undique  recedit  ; nisi  a regione  ventriculi, 
ubi  semper  fere  impatibilis  doloris  sensus  est. 
Arteriarum  pulsus,  hadlenus  perinde  ferme  ac 
ii  sani  hominis,  nunc  celeres  fiunt,  inaequales, 
et  intermittentes.  Sanguis  ex  ore  et  naribus 
effluit,  imo  etiam  ex  auribus  et  ano.  Live- 
scunt collum,  humeri,  pe6tus : livescunt  fe- 
mina : livescit  interdum  summum  ubique  cor- 

* 

pus.  Pessimum  odorem,  et  vix  ab  astantibus 
ferendum,  eeger  emittit. 

XXI.  Tanta  vis  morbi  raro  viginti  quatuor 
amplius  horis  continuat ; at  interdum  tamen 
multo  diutius.  Nonnunquam,  ab  initio,  ae- 
ger sopore  opprimitur,  et  mente  alienatur: 
saepius  vero  haec  signa  non,  ante  finem  secun- 
di diei  vel  initium  tertii,  superveniunt.  De- 
lirium plerumque  mite  est ; atque  aeger  inter- 
dum voce,  quantam  exaudiant  astantes,  ea 
secura  mussitat,  in  quibus,  dum  sanus  erat, 
mens  versari  solebat.  Nonnunquam  vero  fe- 


rox 

rox  est ; atque  repentini  subinde  animi  motus 
violentam  cerebri  nervorumque  incitationem 
indicant. 

XXII.  Nonnunquam,  praesertim  cum  aeger 
somno  ultra  debitum  mature  urgetur,  pupulae 
oculorum  ampliantur.  Harum  vero  amplitu- 
do torpore  totius  generis  nervosi  oriri,  potius 
quam  nervorum,  qui  in  oculos  distribuuntur 
solos,  videtur,  neque,  profedto,  signum  fre- 
quens est. 

XXIII.  Prae  paralysi,  uti  videtur,  vesicae, 
et  torpore  renum,  urina  haud  raro  prorsus 
supprimitur ; id  profeddd,  quod,  quantum  ob- 
servavimus, semper  lethale  est. 

XXIV.  Postremis  morbi  diebus,  singultus 
frequens  signum  est,  et  vix  non  lethale.  Ten- 
dines musculorum  rard  subsultant : at,  haud  ra- 

1 

io,  ciiiriim  et  brachiorum  masculi,  imo  ii  to- 


tius 

tius  corporis,  validis  et  dolentissimis  spasmis 

k . „ 

cruciantur.  His  correptus  aeger,  ni  ei  obsis- 
tatur, ex  cubiculo  erumpere  solet,  neque,  ni- 
si vi  quadam  adhibita,  potest  reduci.  Colluc- 
tatione fatigatus,  in  ledtum,  simul  ut  reducius, 
se  projicit,  ubi  plerumque  vel  torpidus  jacet, 
vel  sopore  oppressus. 

XXV.  Per  totum  morbum,  at  maxime  ta- 
men sub  finem,  organa,  quibus  bilis  secerni- 
tur, et  secreta  in  summum  intestinum  trans- 
mittitur, pessime  se  habent ; atque  incredibilem 
fere  vim  vitiatae  bilis  effundunt  in  hoc  intesti- 
num, ex  quo  transit  per  pylorum  in  ventricu- 
lum. Rarissime  tamen  aeger,  de  fixo  dolore- 
in  abdominis  parte,  ubi  hepar  est,  conqueri- 
tur. At  copia  humorum  major,  quam  cui- 
quam, qui  non  viderit,  credibilis  est,  ex  ven- 

v 

triculo  ejicitur.  Aeger  enim  interdum,  ut 
ipse  vidi,  quinque,  postquam  nigra  evome- 
re  incepit,  dies  vivit ; et,  eo  tempore,"  ma- 


jorem 


DE  FLAVA  INDIARUM  FEBRE.  13 


jorem  humorum  copiam,  quam  quae  in 
sano  homine  contineri  videatur,  per  os  red- 
dit. Interea  tamen  multum  vigoris  superest ; 

% 

atque  mens  sana  manet,-  usquequo  convulsio 
miseriis  finem  ponat. 

XXVI.  Hujusmodi  (xxv.)  tegris  nulla  vo- 
mendi cupiditas  est,  donec  magna  humorum 
quantitas  in  ventriculo  cumulata  sit.  Hinc 
ver6,  simul  ut  magn&  copia  colledtus,  humor 
di&o  citius  et  incredibili  impetu  supra  erum- 
pit. Aeger  dein  miseriarum  requiete  fruitur, 
dum  novo  onere  humorum  ventriculus  oppri- 
matur. Protinus  et  denuo  oppressus,  ventri- 
culus nauseat  primum,  tum  derepente,  eodem 
ut  antea  modo,  se  onere  gravante  liberat. 

XXVII.  Sic  morbum  notis,  quibus  plerum- 
que insignitur,  descripsimus.  Notandum  ve- 
ro est,  haud  raro  facie  non  adeo  terribilem 
esse.  At,  licet  aspe&u  minus  formidulosus, 


non 

non  tamen  minus  periculosus  aut  lethalis. 
Causa  enim  ejus,  quaecunque  sit,  uno  quasi 
impetu  vitalia  adoritur ; atque  vires  sic  dis- 
sipat, ut,  paucis  diebus,  aeger  sine  contentione* 
sine  certamine,  sine  luctatione,  obdormiscere, 
et  ita  connivens  somno  consopiri  sempiterno, 
videatur. 

XXVIII.  Quando  morbus  sic  insidiose  in- 
vadit, inexpertus  medicus  haud  raro  miseran- 
dum prius  aegrum  amittit,  quam  in  periculo 
versari  suspicatur.  Aeger,  id  profedtd  quod 
ipse  vidi,  nonnunquam  paucas  ante  horas, 
quam  extremum  efflat  spiritum,  in  plateis  pro- 
priis pedibus  ambulat ; quem  tamen,  ex  aspedtu, 
male  se  habere,  nedum  prope  esse  ut  mori- 
atur,  nemo  quisquam  imperitus  cognosceret. 


XXIX.  Persaepe  nervosum  genus  fere  so- 
lum morbo  male  affici  videtur.  At  multo  ta- 
men saepius,  duobus  tribnsve  primis  morbi 

diebus, 

diebus,  est,  ut  notae  haud  dubiae  indicant,  cor- 
pus, ultra  debitum,  ad  inflammationem  pro- 
clive, atque  vasa,  quae  sanguinem  in  totum 
corpus  diffundunt,  justo  magis  incitantur  ; us- 
que profedlo  eo,  ut  torpor  nervorum  et  debi- 
litas, quae  modo  memoravimus,  superveniant. 

XXX.  Quoties  signa  magnae  ad  putredi- 
nem humorum  proclivitatis  non  apparent,  ple- 
rumque, paucas  horas  ante  mortem,  omnia 
mala  interquiescunt ; atque  aegri,  eheu  ! mo- 
rituri, mens  laeta  at  vana  spe  vitae  incolumis 
et  redeuntis  valetudinis  erigitur. 

XXXI.  Notatu  dignum  est,  mortem  tribus 
modis  hac  febre  lethali  correptis  adventare. 
Vel  enim,  ut  saepissime  solet,  viribus  paulatim 
dissipatis,  vitam  extinguit ; vel  eos,  quibus 
quaedam  etiamnum  virium  reliquiae  superesse, 
videntur,  semel compluriesve  musculos  omnium 
membrorum  graviter  convulsos  secum  rapit ; 

vel, 

Tei,  siquando,  quod  enimvero  raro  est,  ali- 
quanto minus  immisericors  ac  illae  hrymabilis^ 
afflictos  plus  jam  satis  aegros  somno  sempi- 
terno consopit. 

XXXI 1.  Haud  raro,  dum  corpus  mediocris 
tantum  morbi  signa  exhibet,  animus,  tan- 
quam  dereli&us  ab  omni  spe  vitae,  mirum  in 
modum  languet  et  deficit.  Praefe&os  milita- 
res haud  paucos  vidi,  qui  pe&ora  impavidi, 
vultum  gressumque  intrepidi,  in  densissimos 
ferocissimosque  hostes  irruissent,  hac  febre  cor- 
reptos suae  saluti  suisque  fortunis  animo  pu- 
sillo desperare.  Eorum  vero,  qui  animos  de- 
spondent, nullus  fere  non  moritur. 

XXXIII.  Qui  ex  maxima  morbi  vi  re- 
valescunt, eorum  plerique  animo,  in  aliquod 
postea  tempus,  imbecilli  sunt;  quae  tamen  im- 
becillitas memoriam  praecipue  afficit  et  infi- 
dam reddit.  , 


XXXIV. 

XXXIV.  Febris,  de  qua  scribimus,  non 
solum  ipsa  morbus  periculosissimus  est ; sed 
etiam  corpora  apta  reddit,  quae  alii  morbi, 
lentiores  forsitan,  at  non  minus  certo  lethales, 
adoriantur  et  exaniment. 

XXXV.  Horum  morborum  praecipui  sunt 
dysenteriae,  morbique  hepatarii.  Qui  enim, 
felicitate  seu  corporis  constitutionis  seu  for- 
tunae, ex  magna  morbi  vi  revalescunt,  eorum 
fere  semper  alvus  aut  hepar  male  se  habere 
incipit ; atque,  nisi  opportune  in  terras  salu- 
briores migrent,  miserandam  trahunt  vitam, 
donec  optata  tandem  mors  finem  malorum 
faciat. 

XXXVI.  Plurimae  mortis  imaginis,  qua 
consumuntur  hoc  morbo  correpti,  tristis  haud 
raro  testis  fui  : neque  profedlo  medico  quid 
chirurgove  misericordi  durius  esse  potest, 
qu&in  videre,  sicut  in  militaribus  Indije  Oc- 


C 

cidentalis  valetudinariis  saepe  eheu  ! nimis 
est,  fortes  milites,  quibus,  dum  valetudo  ma- 
nebat, nullus  labor  insolitus  erat,  nullus  hostis 
formidulosus,  morbis  languescere,  quos  nescit 
sanare,  et  tandem  gravitate  coeli  perire,  unde 
eos  nequit,  utcunque  velit,  remoyere. 

XXXVII.  Febrem,  quam  agitamus,  in  op- 
tatam sortem  inclinaturam  esse,  nulla  signa 
indubia  praenunciant.  Mala  autem  graviora, 
quibus  aeger  opprimitur,  paulatim  levantur  : 
sanguis  in  extremum  corpus  redit : atque  sum- 
ma cutis  aequaliter  tota  tadlu  levis,  sicut  ea 
sani,  fit,  neque  raro  humidula. 

XXXVIII.  At  interdum  felicem  exitum 
notae  manifestiores  minusque  ambiguae  por- 
tendunt. Morbum  decessisse,  vel  in  eo  esse 
ut  decedat,  ostendunt  nonnunquam  copiosior 
cutis  exhalatio,  optatus  somnus,  atque  soluta 
subito  alvus.  Flavus  cutis  et  oculorum  color, 

licet 

licet  plerumque  timendus  et  mortifer,  non- 
nunquam  tamen,  at  rarissime,  bonum  augu- 
ratur. Papulae  exiguae  floridae  circa  os  orien- 
tes, optati  itidem  exitus  interdum  praenunciae 
sunt.  Sanguinis  e naribus  profusio,  sub  finem 
morbi,  quamvis  mortis  plerumque,  tamen  sa- 
lutis interdum,  prasnuncia  est.  Hoc  mihi  ip- 
si accidit ; atque,  cum  alia  simul  signa  nota- 
bilia decessum  febris,  qua  laborabam,  prae- 
gressa sint,  res  videtur  postulare,  ut  omnia, 

c 

sicuti  erant,  quam  verissime  potero  dicam. 

XXXIX.  Post  unum  mensem,  quam  ad 
insulam  Granatam  adveneram,  et  sex  fere 
post  hebdomadas,  ex  quo  primum  tempore 
intra  metas  solstitiales  fueram,  saturata  mane 
fame,  ut  jejunus  solebam,  protinus  redunda- 
tione stomachi,  et  intolerabili  ferme  dolore 
capitis  ac  dorsi,  correptus  sum.  Morbus,  ab 
initio  ad  finem  usque,  prae  gravitate  signorum 
periculosissimus  erat.  Sexdecim  ferme  horas, 

post 

post  quartam  morbi  diem  finitum,  media  cir- 
citer nocte,  e naribus  magnam  vim  sanguinis 
profudi.  Tunc  vero  temporis,  mente  aliena- 
tus, atque  famulum,  qui  ledto,  ut  medicorum 
jussa  ministraret,  et  mihi  desideranti  ferret 
opem,  assidebat,  naso  pugnum  impegisse  ratus, 
ledto  instanter  exilui ; ac  caeco  furore  praecipi- 
tatus, neque  sciens  quid  facerem,  innocenti, 
de  me  meliora  merito,  crudeles  manus  injeci, 
Ct  prehensum  incredibili  vi  ejeci  foras  e cubi- 
culo, Dein  in  cubiculum  regressus,  vini  sex- 
tarium, qui  in  mensam  aderat,  avide  arripui, 
et  continenti  spiritu  unoque  haustu  deplevi. 
Tum  super  ledtum,  quem  titubanter  petivi, 
me  praecipitavi  animo  derelictus.  Stomachus, 
qui,  per  tres  proximos  dies,  omnia,  protinus 
ut  assumpta,  respuerat,  vinum  sitienter  haus- 
tum, dimidiam  ferme  horam,  retinuit,  dein 
incredibili  derepente  impetu  evomuit.  Vino 
rejedto,  alto  somno  obdormivi,  quo  obrutus 
jacui  usque  ad  mane  ; quo  tempore  experrec- 


tus 

tus  sum,  a febre  integer.  Mirum  autem  in 
modum  debilis  eram,  atque,  per  paucos  dies, 
somniculosus.  Primus  omnium,  ex  quo  tem- 
pore Granate:  morbus  inceperat,  revalui, 
post  sanguinem  e naribus  secundo  die  serius 
profusum.  Chisholmius,  quo  non  hujus  fe- 
bris scientior  alter,  et  medici  alii  complures, 
me,  dum  ea  laborabam,  visitare  et  saluti  meae 
consultare  solebant. 

XL.  Hoc  morbo  quam  potui  diligentissime 
observato,  confidenter  dicere  possum,  dies 
quosdam,  prae  caeteris,  salute,  alios  morte, 
insignes  esse,  ideoque  dignos,  qui  critici  seu 
judiciarii  nominentur.  Non  potui  autem  om- 
nes observare  accessiones,  ex  quibus  constitit ; 
propterea  quod,  post  primas  duodecim  horas, 
raro  minima  quidem  signorum  remissio  nota- 
bilis erat.  Mihi  itaque  tantum  in  potestate 
erat,  quoties,  quo  tempore  inceperit,  certo 

cognoverim, 


22 


DISPUTATIO  MEDICA 


cognoverim,  notare,  quibus  diebus  morte,  qui- 
bus salute,  saepius  finiri  soleret. 

XLI.  Confitendum  autem  est,  difficile  in 
primis  efie,  certo  cognoscere,  quo  tempore 
febris,  de  qua  disputamus,  gregarios  primum 
milites  adoriatur  ; nam  tanta  iis  commune  ae- 
grorum valetudinarium  ineundi  formido  est, 
ut,  quamdiu  possunt,  morbum  medicos  celent. 
Sed,  quo  tempore  praefe&os  incessat,  utpote 
quibus  nulla  hujusmodi  formido  sit,  cognitu 
facillimum  est ; simul  enim  ut  se  male  habe- 
re incipiunt,  medicos  in  consilium  adhibent. 

XLII.  Eorum,  qui  revalescunt,  septem, 
ex  singulis  decem,  febris  desinit  quinto  die  ; 
paucis,  tertio  aut  nono  ; aliquanto  pluribus, 
septimo.  Rarissime  intermediis  diebus  dece- 
dit, vel  ultra  nonum  protrahitur.  Eorum, 

« quos  rapit,  plurimi,  duo  saltem  ex  singulis 
mbus,  quarto,  quinto  aut  sexto  die,  mor- 


tem . 

tem  obeunt.  Quos  vero,  die  quarto  aut  sex- 
to, aufert,  eorum  sane  multi  ex  incremento, 
quod  praecedente  die  accepit,  moriri  videntur. 
Pauci  quidem,  vel  secundo  die,  ex  vita  mi- 
grant, at  multo  plures,  tertio  aut  o&avo. 
Septimus  dies  et  nonus  rarissime  infausti  sunt* 
Ne  multis,  quintus  dies,  per  se,  plus  ad  mor- 
bum mutandum  pollet,  quam  caeteri  omnes. 

XLIII.  Quoties,  id  profecto  quod  rarissi- 
me accidit,  ultra  nonum  diem  haec  febris  pro- 
ducitur, dies  critici  nunquam,  quantum  ob- 
servare potui,  notabiles  sunt.  Plerique  enim- 
vero,  quibus  morbus  sic  protrahitur,  primum 
plus  minus  revalescere  videntur  ; deinde,  re- 
crudescente morbo,  simulque  superveniente 
plerumque  dysenteria,  spe  vitae  deje&i  absu- 
muntur. Quorum  vires  morbo  sic  produc- 
to exhaustae  sunt,  eorum  paucissimi  mor- 

v 

tem  effugiunt.  Confitendum  enimvero  est, 
paucos  eorum,  quorum  vires  magnopere  labe- 
factavit. 

fa&avit,  ad  sanitatem  redire,  nisi,  primo  quo- 
que tempore,  ex  aestuosis  regionibus  in  tem- 
peratiores transmigrent. 


\ 


C A U S M. 

CAUSA 

XLIV.  Notis  enarratis,  quibus  febris,  quam 
prosequimur,  insigniri  solet,  nunc  ad  causas, 
unde  oritur,  transeundum  est.  Harum  autem 
nonnullae  homines  aptos  faciunt,  qui  in  eam 
incidant,  aliae  in  jam  proclivibus  eam  conci- 
tant. De  utroque  genere  pauca  dicenda 
sunt. 


D 


PRADIS- 

PRJEDISPONENTES. 


XLV.  Causae,  quibus  in  febrem,  de  qua 
scribimus,  proclive  redditur  humanum  genus, 
in  ipsis  hominum  corporibus  existunt.  Cum 
his  autem  conspirant  omnia,  quaecunque  sint, 
quae  corpora  infirmant,  maxime  tamen  quae 
debilitant  ventriculum. 

XLVI.  Omnes  Europei,  qui  jam  pubue- 
runt, primo  in  Indiam  Occidentalem  ad- 
ventu, aeque  ad  flavam  febrem  proclives  vi- 
dentur. Ab  omnibus  tamen  medicis  confi- 
tebitur, quorum  fuerit  hac  implicatis  subve- 
nire, plenos,  prae  caeteris,  et  irritabiles,  ex  ejus 
impetu  in  periculo  versari.  Concludere  igi- 
tur aequum  est,  plenis  ac  irritabilibus  inesse 

aliquid. 

aliquid,  quod  hujus  morbi  vim  atque  gra* 
viiatem  intendit. 

XLVII.  Ex  historia  hujus  febris  satis  su- 
perque  apparet,  maximum  discrimen,  in  quod 
adducuntur  aegri,  ex  sanguine,  in  vitalibus 
contra  consuetudinem  cumulato,  oriri.  Quum 
ita  sit,  nihil  mirum  videbitur,  nimis  imple- 
tos, et  ad  irritandum  faciles,  caeteris  aptiores 
esse,  qui  ex  causis,  quae  cor  nimiopere  inci- 
tant et  arterias,  grave  detrimentum  capiant. 
Quare  vero  ita  sint,  humani  corporis  ejusque 
functionum  scientibus  exponere,  supervaca- 
neum est.  Quicquid  igitur  corpus  inflamma- 
tionem capiendo  opportunum  reddit,  idem, 
ut  docet  experientia  multorum  medicorum, 
aptum  facit,  quod  haec  febris  invadat  et  luce 
spoliet. 

XLVIII.  Multum  dolendum  est,  Euro- 
peos,  qui  in  occidui  semiorbis  insulas  migrant, 


non 

non  vitas  consuetudinem  relinquere ; quas, 
utcunque  in  frigidis  regionibus  ad  valetudi- 
nem et  vigorem  sustinendum  utilis  aut  neces- 
saria sit,  in  calidis  tamen  perniciosa  est.  Nul- 
la profe&o,  quantum  scio,  curatura  aut  vitae 
ratione  potest  febris,  de  qua  disseritur,  arceri ; 
sed  confidenter  affirmare  possum,  si  abstinentia 
corpus  minus  ad  inflammationem  proclive  fi- 
eret, neque  tamen  debilitaretur,  multo,  quoties 
invaderet,  leviorem  futuram  esse. 

XLIX.  Vitae  autem  consuetudo  huic  con- 
traria, apud  Europeos  valet,  qui  pro  occiduis 
Indue  insulis  Europam  permutant.  Assue- 
facti, dum  in  patria  erant,  dira  et  vix  credi- 
bilia, de  coelo  harum  insularum,  audire  a re- 
ducibus omnia  in  majus  celebrantibus,  suo 
adventu  mirantur,  posse  propriis  pedibus  am- 
bulare ; et  calorem  adeo  non  intolerandum 
esse,  ut  non  eum  excedat,  quem,  calido  aestatis 
dic,  in  patria  regione  experti  sunt.  Qjo  fit, 

ut  rerum  novitate  laeti,  huc  illuc,  circumcur- 
sent, donec  fatigentur.  Fere  supervacaneum  est 
dicere,  tam  incauta  exercitatione,  quae  corpo- 
ra eorum  debilitat,  neque  tamen  minus  ad  in- 
flammationem concipiendam  proclivia  reddit, 
faciliores  ad  irritandum  fieri. 

L.  Neque  profedlo  hoc  omne  malum  est, 
quod  improvida  secum  fatigatio  affert.  Exer- 
citatione enim  nimia  profusus  summo  corpore 
sudor  oritur  ; atque  sitis  accenditur,  cujus  im- 
portuna solicitatione  cauponae  petuntur,  ubi 
bibendi  cupiditatem  expleant.  Quo  cum  per- 
venerint siti  et  languore  oppressi,  non  solum 
bibunt,  quod  ad  sitim  restinguendam  plus  sa- 
tis sufficiat,  sed  foecundos  quoque  calices,  qui 
animos  exhilarent,  ipsosque  disertos  et  facetos 
faciant,  impigri  hauriunt : et  quod  semel  pla- 
cuit, idem  placet  repetitum. 


LI. 

LI.  In  regionibus  intra  metas  solstitiales 
positis,  multum  semper  humoris  ex  cute  ex- 
halatur, ne  calor  corporis  intendatur  ultra  mo- 
dum ferendum,  utque  homines  muneribus 
fungendis,  et  ministeriis  in  vicem,  pares  con- 
serventur ; atque  verum  sane  est,  quod  multi 
dixerunt,  eos,  ex  quorum  cute  perpetua  est 
et  copiosa  exhalatio,  in  calidis  regionibus, 
prospera,  prae  caeteris,  valetudine  et  integrita- 
te corporis  frui. 

LII.  Natura  igitur,  semper  sibi  constans, 
frequentem  sitim  movet,  ut  homines,  im- 
portuna bibendi  cupiditate  solicitati,  tan- 
tum humoris  ingurgitent,  quantum  per  cu- 
tem exhalatur,  aliisque  organis  corpore  ex- 
cernitur. Improvidi  autem,  naturae  non  con- 
venienter viventes,  sed  gulae  potius  satisfa- 
cientes quam  valetudini  consulentes,  adeo  non 
sitim  sedant  mitioribus  liquoribus,  quales  exha- 
lationem summae  cutis  eliciant,  et  corporis  totius 
calorem  temperent ; ut,  sibi  multo  meracio- 


rum 

rum  et  stimulantium  liquorum  usu  indulgen- 
do,  qui  halitum  cutis  multo  majorem,  quam 
qui  natura  coeli  desideretur,  movent,  non  so- 
lum corpus  magnopere  debilitent,  sed  etiam 
accendant  deintegro  sitim,  ad  quam  explen- 
dam potantur. 

LIII.  Potus,  quo  in  India  Occidentali, 
sitim  explere  solet,  est  vinum  Maderiense, 
aqua,  saccharo,  et  moschata  nuce  temperatum, 
quod  incolae,  ipsorum  lingua,  sangree  nomi- 
nant. FIoc,  quod  palato  sane  gratissimum 
est,  at  simul  parum  dilutum,  cum  voluptate 
bibunt  sitientes;  parum,  uti  videtur,  sibi  con- 
scii, quantum  brevi  vini  devorent,  quantum- 
que non  ventriculo  modo,  verum  toti  quoque 
corpori  noceant.  Spiritus  quoque  sacchari  *, 
aqua,  saccharo,  et  acido  citrico  temperatus, 
liquor  est,  quem  ad  sitim  compescendam  inco- 
lae Indiae  Occidentalis  solent  haud  raro  as- 
sumere. 

* Vernaculo  sermone,  Rum  di&us. 

LIV.  His  utrisque  cerevisia  fortissima 
Lqndiniensis,  vel  haec  aqua  diiuta,  antefe- 
renda est ; ipsi  vero  cerevisiae,  aqua  simplex. 
Ubique  Indije  Occidentalis,  hydrophobia, 
seu  timor  aquae,  est,  non  quidem  ex  rabie, 
qualis  canibus  hunc  movet,  sed  ex  prava  opi- 
nione fermeque  nunc  haereditaria,  aquam 
simplicem  seu  meram  ventriculo  nocivam  esse, 
ideoque  toti  corpori  insalubrem  ; qua  profec- 
to opinione  nihil  moribus  perniciosius  est,  ni- 
hil morborum  foecundius. 

LV.  Ex  propria  experientia  haud  timeo  af- 
firmare, tantum  abesse,  ut  aqua  simplex  fri- 
gida insalubris  sit,  ut  non  gratissimus  modo 
saluberrimusque  potus  sit,  sed  quoque  sine 
periculo  bibatur,  etiam  dum  corpus  sudore 
fluit.  Initio  quidem  palato  insulsa  est,  sed 
brevi  consuetudo  gratam  facit ; atque,  quia 
variis  modis,  quos  non  mihi  tempus  est  de- 
scribendi, frigidior  parari  potest,  quam  ulla 


alia 

alia  poculenta,  idcirco  ad  sitim  restinguen- 
dam efficacissima  est. 

LVI.  Lapides  bibuli  arenosi,  per  quos  aqua 
stillat,  et  testas  bibulae,  quibus  continetur,  do- 

i 

nec  in  domesticos  usus  promatur,  quarumque 
ex  superficie  humor  perpetuo  vaporat,  apprime 
idonea  sunt,  quae  eam  frigidulam  et  salu- 
brem conservent.  Hujusmodi  itaque  aqua 
oportet  impransi  sitim  sedent : non  enim  ti- 
meo asserere,  duos  vini  sextarios  post  prandi- 
um, ubi  interquiescit  corpus,  minus  valetudi- 
ni nocituros  esse,  quam  unum  ante,  dum  cor- 
pus exercetur,  et  fervidi  solis  radiis  exponi- 
tur. Maximi  igitur  momenti  est,  animo  de- 
pellere metum  ex  aqua  frigida  hausta  detrimen- 
tum capiendi.  Quoniam  enim  continua  et 
maxima  vis  caloris,  per  se,  corpus  morbis  ob- 
noxium reddit,  oportet  homines  non  adhuc 
magis  obnoxium  reddere,  stimulantia  in  ven- 
triculum assumendo. 


E 

LVII.  Procul  autem  a me  absit,  modicum 
militibus  vini  usum  interdicere.  Pius  satis 
scio,  iis,  qui  Indiam  Occidentalem  petunt, 
gloriam  potius,  quam  turpe  lucrum  quaerentes, 
mala  coeli  saepe  majora  esse,  quam  quae  eorum 
corpora  ferre  possint,  neque  vitam  expeten- 
dam esse  sine  voluptatibus,  quas  convidtus  et 
vinum  suppeditant.  Ipse  ego  his  interdum 
voluptatibus  indulsi  ; sed  non  ante,  quam 
commoratio  et  morbi  me  coelo  assuefece- 
rant. 


LVIII.  Qui  vero  putant,  ubi  ad  Indiam 
Occidentalem  advenerint,  abstinentiam  vini 
profuturam,  eos  oportet  aliquandiu  vino  ante 
abstinere,  quam  ex  Europa  migrant ; et,  per 
sex  odlove  menses,  postquam  illuc  perveniunt, 
in  abstinentia  perseverare  non  vini  solum,  sed 
carnium  quoque,  aliorumque,  quaecunque  sint, 
quae  corpus  ad  inflammationem  proclive  fa- 
ciunt. Quinetiam,  ut  supra  (lvi.)  monui- 


mus, 

mus,  dum  illic  commorantur,  impransi  sola 
aqua  sitim  depellere  debent.  Si  verb  carnibus 
matutinam  jejunitatem  explent,  ut  in  Sanc- 
ta Dominga  mos  erat,  cum  his  vinum  ru- 
brum Gallicum  aqua  dilutum  parce  adhibe- 
re, haud  nocebit.  Qui  tamen  mera  aqua  si- 
tim compescunt,  ii,  sicut  observavimus,  cum 
firmiore  valetudine  fruuntur,  tum  cibos  cupi- 
dius appetunt. 

LIX.  Apud  praefedtos  Britannici  exerci- 
tus in  Sancta  Dominga  merentis,  quos  pluri- 
mi facio,  quique  in  summo  apud  me  honore 
sunt,  tabaci  incensi  fumum  per  tubum  ore 
hauriendi  et  reddendi  mos  invalebat.  Hunc 
morem  nunquam  non  improbavi,  utpote  qui 
febri,  quam  persequimur,  corpus  opportunum 
redderet,  non  tam  detrimento,  quod  ipse  at- 
tulit, quam  vivendi  ratione  cui  dedit  occasio- 
nem. In  hoc  tabaci  usu  perseveratum  est,  ut 
aer  purificaretur,  et  arcerentur  morbi  pesti- 
lentes. 

lentes.  Numne  vero  hujusmodi  virtutibus 
polleat  tabacum,  dubium  videtur : et,  quam- 
vis concedatur  pollere,  tamen  nihil  obstat, 
quo  minus  utilitas  ex  eo,  sine  incommodo, 
percipiatur,  vel  tabacum  ipsum  comburendo, 
vel  curando  ut  ex  hoc  incenso  fumum  per  tu- 
bum ore  trahant  et  emittant  nigri  servi. 

LX.  Tabacum  non  solum  ipsum  nocet  iis, 
qui  ejus  fumos  sic  (lix.)  hauriunt  et  reddunt, 
verum  etiam  salivam  movendo  sitim  accendit, 
ad  quam  sedandam  potus,  ex  iis  quae  stimu- 
lant, identidem  adhibentur.  Qui  enim  hoc 
tabaci  usu  sibi  maxime  indulgent,  iidem,  sicut 
observavi,  potulentis  meracioribus  se  maxime 
dedunt,  et  plerumque,  serius  ociusve,  eva- 
dunt stomacho  imbecilles.  Quinetiam,  prae 
oblectatione,  qua,  inter  fumicandi  socios,  fru- 
untur,  iis  commune  est,  sermonem  in  multam 
nodem  trahere  5 quo  profedo  nihil,  in  In- 


dia 

dia  Occidentali,  degentibus  magis  nocivum 
est. 

LXI.  Non  intelligendum  est  ex  iis,  quae 
de  solis  idlibus  supra  (lvi.)  diximus,  homi- 
nes iis  se  nunquam  objicere  debere.  Hoc  tan- 
tum monemus,  ut  advenientes  ab  Europa  iis 
se  caute  et  paulatim  exponant.  Si  enim  hoc 
faciant  primo  adventu,  haud  ita  multo  post 
radios  solis  verticem  desuper  impingentes  im- 
pune ferre  poterunt.  Periculum,  enimvero, 
haud  minus  ex  domi  nimis  manendo  homines 
accipiunt,  quam  i&ibus  propinqui  solis  se  ni- 
mis objiciendo. 

LX1I.  Dignum  obiter  observatu  est,  in  In- 
dia Occidentali,  Europeos,  primo  statim 
adventu  cum  caloris  tolerantiores  esse,  tum 
laboris  patientiores,  quam  postquam  aliquan- 
diu  ibi  peregrinati  sunt.  Cum  ita  sit,  exerci- 
tus, illuc  navibus  ab  Europa  transd udi,  debent, 

protinus 

protinus  ut  navibus  expositi  sunt,  in  hostes 
duci.  Complures  enim  plerumque  menses, 
quam  advenerunt,  bona  valetudine  fruuntur, 
dummodo  bellum  gerant,  neque  otio  cum 
vires  corporis,  tum  animum  virilem,  amit- 
tant. 

LXIII.  Hoc  (lxii.)  observandi  nobis,  dum 
exercitus,  cui  prseerat  Carolus  Greius,  Bri- 
tannicus eques,  valetudini  consuluimus,  oc- 
casio oblata  est.  Quamdiu  Munimenti  Bour- 
bonensis  oppugnatione,  atque  Guadalupam 
et  Sanctam  Luciam  in  Britannicam  di- 
tionem redigendo,  occupabatur,  atque  non  so- 
lum gravem  laborem  militariter  tolerabat,  sed 
etiam  tempestatum  varietatibus,  dies  no&es- 
que,  objiciebatur,  prosperiore  gaudebat  vale- 
tudine, quam  postquam  in  praesidia  dispositus 
erat. 


LXIV. 

LXIV.  Morbus,  de  quo  disputamus,  haud 
rarb  incipit  proximo  post  die,  quam  homo 
ebrius  fuerit,  et  non  ante  multam  nodem  in- 
iverit somnum. 

LXV.  Observandum  est,  nihil  ad  firmam 
valetudinem  eorum,  qui  Indiam  Occidenta- 
lem inhabitant,  conservandam  tantum  condu- 
cere, quantum  quies  nodurna  et  diurna  exer- 
citatio. Omnes,  qui  valetudini  prudenter 
consulunt,  ante  nonam  horam  postmeridianam 
somnum  inire  oportet ; atque,  ante  solem  or- 
tum, equum  conscendere,  quo  captent  matu- 
tinas auras,  quibus  nihil  ibi  jucundius  est 
nihil  profedo  salubrius. 

LXVI.  Ut  in  occidui  semiorbis  insulis 
prospera  valetudo  sit,  alvi  quoque  cura  adhi- 
benda est.  Hanc  semel  saltem  quotidie  ster- 
cus affatim  dejicere  oportet.  Si  tarda  sit,  op- 
time citari  potest  frudibus  acidulis  simul* 

que 

que  dulciculis,  quorum  arbores  ibi  fertiles 
sunt.  Ex  his  mala  aurea  jucundissima  for- 
sitan sunt,  et  saluberrima.  Horum  pauca, 
matutinis  omnibus,  primum  ut  ledto  surrexis- 
sem,  comedere  solebam. 

LXVII.  Quinetiam,  oportet  eos,  qui  pros- 
perae valetudinis  studiosi  sunt,  cavere,  ut  sum- 
mum se  bene  corpus  habeat.  Lanea,  utpote 
quae  cutis  halitum  eliciant,  saluberrima  sunt, 
dummodo  munditiae  simul  ratio  habeatur. 
Hac  vero  negledta,  ut  solet  inter  gregarios  mi- 
lites, apud  quos  ne  summa  quidem  praefecto- 
rum diligentia  potest  idoneam  munditiae  cu- 
ram excitare,  plurimum,  ut  compertus  sum, 
nocent.  Quoties  itaque  mihi  licebat,  praecepi, 
ut  in  mare  lanea  projicerentur. 

LXVIII.  Hic  loci,  multa,  de  tuenda  sani- 
tate in  regionibus  intra  metas  solstitiales  po- 
sitis, dicerentur,  ni  a re  nostra  aliena  effent. 

Quinimo, 

Quinimo,  aliae  quaedam  causae,  quibus  in  hanc 
febrem  corpus  proclive  redditur,  jam  didis 
annumerari  possent.  At  minime  opus  est, 
quoniam,  intelledis  jam  recensitis,  tum  quales 
hae  sint,  tum  quemadmodum  proclive  corpus 
reddant,  satis  apparebit. 


F 


EXCI- 

EXCITANTES. 


LXIX.  Anno  redemptae  hominum  salutis 
millesimo  septingentesimo  nonagesimo  tertio, 
mensisque  Junii  die  decimo  septimo,  quo  tem- 
pore Granatam  adveni,  pestilens  febris,  quam, 
boullamje  nomine,  Chisholmius  describit, 
milites  cohortis  sexagesimae  septimae  Rici-i- 
mondio  Monte  collocatae,  cujusque  secunda- 
rius chirurgus  eram,  invadere  jam  inceperat. 

LXX.  Hanc  febrem  pestilentem  esse,  cer- 
tior factus  fui ; atque  profedto,  aliis  confisus, 
quin  contagione  vulgaretur,  aliquandiu  non 
dubitavi.  Propriis  vero  oculis,  in  aliquod 
tempus,  conspicatus,  animo  dubius,  pestilens- 
esset,  necne,  incepi. 


LXXI. 

LXXI  Verum  non  mihi  in  animo  est,  ea 
in  quaestionem  trahere,  quae  Chisholmius  li- 
teris prodidit  de  nave  Hankeia,  qua,  ait, 
morbus  pestilens  ad  Georgiop- «lin  allatus 
est.  Non  enim  mihi  in  potestate  erat,  hanc 
rem  percundtando  cognoscere.  Verum,  eti- 
amsi pro  concesso  habeatur,  pestilens  tabum, 
quo  corpora  repleta  in  febrem  inciderint,  huic 
navi  infuisse,  et  hinc  ministeriis  in  vicem  in 
alias  naves,  quae  in  portu  erant,  vulgatum  esse, 
minime  tamen  consequitur,  ex  navibus  in 
terram  evagatum. 

LXXII.  Novimus  enim,  maximam  vim  pes- 
tilentis febris  in  Indiam  Occidentalem  com- 
pluribus eodem  fere  tempore  navibus  transla- 
tam, neque  tamen  ex  navibus  vulgatam  in 
terrestres  homines. 

1.  Britannica  navis  bellica,  Abergave- 
neia,  in  quam  omnes  equites  levis  armaturae 

vigesimas 

vigesimae  primae  cohortis  impositi  erant, 
sublatis  anchoris,  a Sinu  Corcagiensi,  die 
Februarii  nono,  armo  hominum  salutis  mille- 
simo septingentesimo  nonagesimo  sexto,  pro- 
fecta, Indiam  Occidentalem  cursum  di- 
rexit ; quo,  die  Martii  sequentis  vigesimo 
sexto,  pervenit,  ipsa  quidem  incolumis,  at 
hominibus  infrequentior. 

2.  Eodem  enim  die,  quo  ex  Sinu  Corca- 
giensi solvit,  convalescentes  quosdam  equi- 
tes accepit  ex  valetudinario  militari,  quod  in 
Spicata  Insula  erat,  ubi  febris  vehemens, 
ne  flava  quidem  ipsa  minus  lethalis,  urgebat. 
Hi  convalescentes  pestilens  secum  tabum  in 
navem  importarunt ; quod,  paucos  post  dies, 
quam  in  altum  profedum  esset,  cum  equitum 
tum  navalium  sociorum  ministeriis  in  vicem 
vulgari  incepit.  Cohortis,  quae  quingenos  am- 
plius mortales  omnino  habuit,  ne  unus  qui- 
dem pestem  effugit.  Multi,  qui  aliquantum 

convaluerant, 

convaluerant,  reciderunt.  Inter  navigatio- 
nem, duodecim  mortui  sunt  ; atque,  quando 
ad  Barbadam  pervenimus,  ducenti  haud  mi- 
nus et  quadraginta  sex  laborabant. 

3.  Alis  tamen  naves  ejusdem  classis  ex 
hac  peste  cladem  adhuc  majorem  acceperunt. 
Longa  enim  navis,  Hindostana,  quae  eandem 
bellatorum  copiam,  quam  Abergaveneia, 
trans  Mare  Atlanticum  vexit,  antequam 
ad  Barbadam  pervenerit,  septuaginta  quatuor 
milites  gregarios  et  duos  primores,  quos  ab- 
sumpserat febris,  desideravit. 

4.  Maxima  pars  aegrorum,  tam  ex  his  na- 
vibus, tam  ex  aliis  ejusdem  classis,  Barbadje 
exposita  est ; atque,  ex  aegris  expositis,  haud 
pauci  ibi,  in  valetudinariis  militaribus,  relic- 
ti sunt.  Classis  enim,  his  relidis,  a Bar- 
bada  profeda,  cursum  tenuit  ad  Sanctam 
Domingam  j et,  post  duas  hebdomadas,  die 

Maii 

Maii  secundo  portum  cepit,  quem  objectu  la- 
terum Nicolaiani  Promontorii  Moles  ef- 
ficit. Brevi  hoc  tamen  trajectu  alii  multi 
militum  febrem  nadti  sunt ; cx  quibus,  pro- 
fedto,  vulgata  est  per  naves,  non  solum  eas, 
quae  in  hac  statione  erant,  sed  etiam  eas  quae 
in  aliis  ejusdem  insulae  portubus. 

5.  Nemini  dubium  esse  potest,  quin  mor- 
bus, de  quo  dicimus,  pestilens  esset.  At, 
quamvis,  et  in  Barbada  et  Sancta  Domin- 
ga,  aegri  eo  implicati  ex  navibus  regiis  expo- 
siti sint,  non  tamen  per  incolas  evagatus  est. 
Duntaxat  eos  invasit,  qui  huc  navibus  Eu- 
ropa transportati  nuperrime  fuerant ; atque, 
contra  ac  febris  flava,  eos,  prae  caeteris,  ab- 
sumpsit, qui  corporibus  undecunque  imbecil- 
les erant. 

LXXIII.  His  (lxxii.)  cognitis,  concludi- 
mus, etiamsi  Hankei^e,  quo  tempore  Grana- 


tam 

dam  pervenit,  navales  socii  pestilente  et  le~ 
thali  morbo  laborarent,  tamen  minime  satis 
constare,  hunc  fuisse  flavam  febrem,  quas  tan- 
tam stragem  edidit,  nisi  aliae  simul  res  com- 
probent. 

LXXIV.  Multa  de  peste  dicere,  quae  gras- 
sata est  inter  milites,  quos  Abergaveneia, 
Hindostana,  caeteraeque  naves  Britannicae 

1 

classis,  anno  post  Christum  natum  millesimo 
septingentesimo  nonagesimo  sexto,  in  Indiam 
Occidentalem  transportarunt,  a re  nostra  a- 
lienum  esset.  Sat  erit,  in  transcursu,  observare, 
protinus  ut  intra  metas  solstitiales  prove&i  es- 
semus, non  celeriore  modo  cursu,  sed  novis 
quoque  notis  insignem  esse  coepisse.  Usque 
eo  enim  non,  ut  interdum  antea,  in  vigesi- 
mum diem  produdla  est,  ut,  plerumque  quin- 
tum inter  et  undecimum,  aut  in  salutem  tran- 
siret aut  in  mortem.  Complures  eorum,  qui, 
intra  metas  solstitiales,  obierunt,  summo,  ante 

obitum. 

obitum,  corpore  haud' minus  flavebant,  quam 
si  flava  ipsa  febre  laborassent.  Flavescente 
cute,  febris,  qua  implicitus  Joannes  Hol- 
suorthius,  gregarius  miles,  est,  omnino  de- 
sivit. Stomachus,  porro,  haud  raro  ad  irri- 
tandum facillimus  evasit ; sed,  neque  inter 
navigandum,  neque  postquam  aegri  expositi 
erant,  ater  vomitus,  fatale  signum  quod  fla- 
vam ab  aliis  febrem  distinguit,  unquam  ap- 
paruit. 

LXXV.  Indu&us  sum,  ut  crederem,  mor- 
bum, qui  tot  cohortis  sexagesimae  septimae 
absumpsit,  non  pestilentem  esse  ; quod  eo 
hominum  albi  temperati  et  nigri  non  corri- 
piebantur ; et  persaepe,  apud  milites  praeci- 
pue, qui  diu  in  India  Occidentali  meriti 
erant,  simplicissimam  remittentis  formam  as- 
sumebat. 


LXXVI. 

LXXVI.  Haud  enimvero  ignari  sumus, 
a Chjsholmio  dictum  esse,  morbo,  de  quo 
hic  in  transitu  dicimus,  nigros,  in  uno  prae- 
dio servientes,  corripi.  Hoc  vero  vel  nihil 
omnino,  vel  optato  plus,  probat.  Si  enim 
pestilens  quilibet  morbus  ea-  esset  natura,  ut 
unum  nigrorum  afficeret,  nihil  nobis  videtur, 

quamobrem  non  itidem  centum  aut  etiam 

> 

mille  atledi  eodem  fuissent.  Quo  tempore 
morbus  inter  milites  sexagesimae  septimae  co- 
hortis grassabatur,  nigri  hominum,  numero  in- 
ter quadringentos  et  octingentos,  Montem 
Richmondium  permuniendo  occupabantur  ; 
per  quos,  milites,  morbo  correpti,  ad  valetu- 
dinarium legionarium  a 'suis  commilitonibus 
\ 

perlati  sunt.  Attamen  ne  unus  quidem  ni- 
grorum in  morbum  incidit. 

LXXVII.  Nondum  intelligunt  medici, 
quam  ob  corporis  proprietatem  nigri  ab  hoc 
morbo,  pestilens  si  esset,  immunes  manerent. 

G Etenim 

Etenim  variola , quae  haud  dubie  pestilens 
est,  neque  aetati,  neque  sexui,  neque  cutis  co- 
lori parcit. 

LXXVIIL.  Ea,  quas  postea  observavi  in 
Martinica  et  Sancta  Dominga,  adhuc 
mihi  magis  confirmarunt  opinionem,  quam 

acceperam,  flavam  nimirum  febrem  haudqua- 

% 

quam  pestilentem  esse.  Domo  Joannis  Wie- 
rii,  valetudinariorum  militarium,  quotquot 
in  hac  insula  erant,  inspectioni  praepositi,  ego- 
metipse  undecim  nodtes  continuas  in  culcitam 
dormivi,  in  quam,  duas  ante  noftes,  Mac- 
le an  ius,  secundarius  valetudinarii  militaris 
chirurgus,  flava  febre  periverat ; et  nihilo  ta- 
men minus,  id  quod  non  potuisset  accidere, 
si  haec  pestilens  fuisset,  prospera,  per  unum 
postea  annum,  valetudine  gavisus  sum. 

LXXIX.  Qua  igitur  causa,  quaeratur,  si 
non  tabo  pestilente,  flava  Indiarum  febris 

movetur  ? 

movetur  ? Respondemus,  coeli  gravitate  et  lo- 
ci vitio.  In  quo  verb  consistant  illa  gravitas  et 
hoc  vitium,  confidenter  affirmare  non  possu- 
mus. Quippe  enim  hic,  ut  saepe  alibi,  medi- 
ci dolent,  scientiam  causaram  tardo  et  saepe 
claudo  pede  sequi  experientiam  morbidorum 
effeftuum  ; et  multos  hominum  morbis  prius 
corripi  et  consumi,  quam  medici  subvenire 
didicerunt. 

LXXX.  Veri  autem  simillimum  videtur, 
ut,  intra  metas  solstitiales,  calor  hominum 
corporibus  continuo  admotus,  quae  tantum 
tolerare  nondum  assuefadla  sunt,  haec  apta  fa- 
cit quae  morbi  invadant,  sic  respirationes  pa- 
ludum, nocivam  quarum  vim  idtus  fervidi  so- 
lis multum  intenderint,  in  aptis  corporibus 
flavam  febrem  concitare.  Ubi  enim  loca 
paludosa  sunt  aut  palustria,  ibi  haec  febris 
cum  frequentissima  est,  tum  maxime  letha- 
lis. 


LXXXI. 

LXXXI.  Quinetiam,  vero  haud  absimile 
est,  in  aestuosis  locis,  quae  neque  paludosa 
sunt  neque  palustria,  prae  torrido  solis  calore, 
terrae  solum  graves  et  pestilentes  vapores  ex- 
halare ; qui  cum  iis  ex  putrescentibus  gra- 
minibus, necnon  foliis  quae  ex  arboribus  fru- 
ticibusque deciderint,  ad  aera  polluendum 
conspirant, 

LXXXII.  Causae,  tam  hujus  morbi  tairi 
aliorum,  eos  potissimum  afficiunt,  quorum 
corporibus  insuetae  sunt ; nam,  sicut  periculo 
compertum  est,  in  regionibus  vel  insaluberri- 
mis facultatem  haud  incommode  vivendi  dat 
consuetudo.  Quo  fit,  ut  nigri  hominum  hoc 
morbo  non  afficiantur : quippe  enim  hi  non 
solum  quadam  corporis  proprietate,  nondum 
satis  cognita  nedum  intelledta,  sed  etiam  a 
partu  fervidum  et  vitiatum  spiritum  hauiien- 
di  consuetudine,  nihil  fere  incommodi  ex  na- 
turali coeli  gravitate  locorumque  vitio  acci- 
piunt, 

piunt,  quae  adeo  iis  fatalia  sunt,  qui  ab  Eu- 
ropa ad  Indiam  Occidentalem  migrarunt. 
Hinc  quoque  apparet,  quare,  tempore  loco- 
que iisdem,  haec  febris  iis,  qui  Europa  re- 
center advenerunt,  continua  sit  vehemens  et 
admodum  lethalis,  dum,  id  quod  non  posset 
accidere  si  pestilens  esset,  iis,  quos  coelo  tem- 
pus assuefecit,  intermittens  est  et  mitior,  raul- 
toque  rarius  vitam  abripit. 

LXXXIII.  Qua  vero  ratione  hominum 
corpora  coelis  assuescant,  quorum  initio  gra- 
vitas iis  adeo  nociva  est,  etiamnum  ignora- 
tur. Necdum  sciunt  medici,  aut  qua  natu- 
ra anhelitus  paludum  sint,  aut  quemadmo- 
dum hominum  adeo  noceant  corporibus. 
Obscura  enimvero  haec  sunt  et  recondita, 
neque  fortasse  unquam  licebit  cognoscere  et 
intelligere. 


LXXXIV. 

LXXXIV.  Asserant  nonnulli  au&ores,  oc- 
cidui semiorbis  insulas  nunc,  quam  olim,  in- 
salubriores esse.  Verum,  ita  esse,  haudqua- 
quain  constat:  nam,  perlefia  harum  insula- 
rum historia,  plus  satis  apparet,  ex  quo  tem- 
pore eas  omnium  primus  Columbus  lustravit, 
plerosque  Europeorum,  qui  viserunt,  coeli 
gravitate  locorumque  vitio  perivisse  ; primo 
praecipue  adventu,  ubi  eorum  corpora  non- 
dum coelo  assueverant,  eamque  ob  rem  erant 
morbis  opportunissima. 

LXXXV.  Hinc,  gliscente  bello,  ubi  mag- 
na vis  hominum,  eodem  tempore,  ad  Indiam 
Occidentalem  navibus  transportatur,  febris, 
de  qua  scribimus,  plurimos  simul  invadit; 
non  quia  pestilens  est,  sed  quia  causis,  unde 
oritur,  plurimi,  quibus  eadem  corporis  con- 
ditio est,  simul  objiciuntur.  Postea  ver 6 
quam  incessivit  omnes,  qui  ei  opportuni  sunt, 
desinit ; neque  denuo  ante  incursat,  quam  no- 


va 

va  Europeorum  cohors  eo  trans  Atlanticum 
Oceanum,  belligerandi  causa,  pervenit. 

LXXXVI.  Vero  autem  absimile  est,  et  vix 
potest  credi,  delitescere,  in  India  Occidenta- 
li, pestilens  tabum,  ad  advenas  corripiendos 
paratum,  dum  indigenas  non  afficit,  et  raro 
etiam  advenas  adoritur,  qui  ibi  aliquandiu 
commorati  sunt. 


DIAGNOSIS, 

DIAGNOSIS. 


LXXXVII.  Medicus,  qui  in  hac  febre  ob- 
servanda et  curanda  multum  versatus  est,  ab 
aliis,  ipso  quidem  initio,  distinguere  potest. 
Quibus  vero  notis  medicus  inexpertus  hanc 
febrem  certo  cognoscere  possit,  non  opis  est 
nostrae  describere  ; quippe  cum  nullam  indu- 
biam noverimus,  qua  semper  ab  aliis  internos- 
catur. Enimvero  non  a medico  opperiendum 
est,  dum  summa  cutis  oculique  flavescant ; 
propterea  quod  plerumque,  priusquam  ceger 
flavus  fit,  febris  eo  processit,  ut  non  diutius 
stet  per  medicum,  uter  illum  exitus  ma- 
neat. 


LXXXVIII.  Crebra  suspiria,  quae  penitus 
trahunt  aegri,  concitatus  spiritus,  anxietas,  mo- 
lestia, 

lestia,  praecordiorum  ardor,  inquietudo  ine- 
narrabilis, at  praecipue  oculi  et  vultus  qua- 
les supra  (11.  et  xi.)  descripsimus,  naturam 
hujus  febris  verbis  accuratius  exponunt. 

LXXXIX.  Ne  longum  faciam,  tantum- 
modo hanc  febrem  aliis  comparando  quisquam 
eam  accurate  internoscere  potest.  Inexerci- 
tatum medicum  oportet  suspicari,  omnem 
febrem  signis  illi  dubiam,  qua  quisquam,  pri- 
mo ad  Indiam  Occidentalem  adventu,  im- 
plicetur,  flavam  esse.  Rarissime  enim  hinc 
detrimentum,  maximum  saepissime  commo- 
dum, aegrotus  acciperet. 


H ' 

PROGNOSIS. 


XC.  In  notas  explicando,  quas  vel  spem, 
vel  periculum  ostendant,  ante  omnia  animad- 
vertendum est,  qualis  esset  aegri  conditio, 
quando  morbus  primum  invasit.  Quando 
enim  quisquam  fatigatus,  aut  solis  radiis  diu 
expositus,  in  flavam  febrem  incidit,  in  magno 
sane  periculo  est.  Qui  eadem  implicatur,  post- 
quam multam  in  nodem  cum  sociis  congrae- 
catus  est,  et  ebrius  fuit,  vix  non  moritur. 

XCI.  Malum  quoque  est,  quando  aeger  ju- 
venis est,  et  plenus ; pejus  tamen,  si  simul  ani- 
mo demissus,  et  suae  salutis  trepidus.  Peri- 
culosa etiam  febris  est,  quando  communiora 

signa, 

signa,  supra  modum,  aspera  sunt.  Mali  quo- 
que morbi  testimonium  est,  aegrum  frequen- 
ter suspiria  ex  imo  pedtore  trahere.  San- 
guinem etiam  e naribus  saepe  effluere,  magnam 
debilitatem  efficit,  et  profedto  haud  rarb 
lethale  est. 

XCII.  Plerumque  is  moritur,  cujus  excreta 
foede  olent ; cujus  lingua  plumbeo  colore  fit, 
atque  exserta  tremiscit  multum.  Raro  ser- 
vari potest,  qui,  motus,  toto  corpore  inhorres- 
cit, aut  animo  delinquitur.  In  lubrico  est, 
qui  sopore  obruitur  ; qui  ex  delirio  aliena  lo- 
quitur ; quique  neque  stercus  infra  transmit- 
tit, neque  urinam  reddit. 

XCIII.  Contra,  spes  est,  quando,  signis, 
quae  memoravimus,  absentibus,  aeger,  licet  non 
periculi  caecus,  firmus  tamen  et  futuri  impa- 
vidus manet.  Non  timere  debet,  cui  sitis 
modica  est ; cui  corpus  non  vehementer  inca- 
lescit ; 

lescit ; qui,  uti  sanus  solet,  faeces  et  urinam 
emittit,  quibus  non  magna  est  odoris  foeditas. 
Sine  periculo  est  plerumque,  cui  somnus  re- 
creans, modicum  ciborum  desiderium,  et  aci- 
dorum cupiditas,  redeunt. 

XCIV.  Haec  vero  brevissima  notarum, 
quae  spem  injiciunt,  aut  periculum  denun- 
ciant,  historia,  manca  admodum  et  imperfecta 
est : neque  profecto,  ut  nobis  videtur,  ullus 
quit  medicorum  luculenter  notas  explicare, 
quibus  imperitus  artis  medicinalis,  in  quam 
sortem  inclinet  morbus,  certo  praedicere  possit. 
Saepe  potuimus  praenunciare  morbi  eventum, 
ex  aegri  facie,  at  maxime  oculis  attento  animo 
inspe&is ; sed  nescimus  verbis  exprimere  res 
varias  et  complicatas,  ex  quibus  observatis 
sententiam  dedimus.  Durum,  confitemur,  est, 
at  nihilo  tamen  minus  verum,  necessarium  esse, 
quicquid  exercitati  verbis  nequeunt  commu- 


nicare 

nicare  medici,  id  inexercitatos  observando 
ediscere  : quippe  enim  plus  observando  et  ex- 
periendo, quam  legendo  et  conjedtando,  paran- 
dum scientias  medicinalis  est. 

EXTISPICIA. 


XCV.  Incisa  cadavera  nonnullis  signorum, 
quae  huic  morbo  propria  sunt,  lumen  offun- 
dunt. Caeterum  dolendum  est,  in  India  Oc- 
cidentali cadavera  raro  impune  incidi  posse. 
Namque,  in  calidis  regionibus,  emortua  tam 
cito  putrescunt,  ut  haud  raro  difficile  impri- 
mis sit  cognitu,  utrum  ea,  quae,  patefa&is  ca- 
daveribus, oculis  obveniunt,  moribundis  cor- 
poribus an  mortuis  acciderent.  Ad  hoc,  mori- 
bunda corpora  interdum,  uti  videtur,  putres- 
cunt : hinc,  ante  mortem,  summum  corpus,  hic 
illic,  livescit ; hinc  sanguis  ex  arteriis  exhalan- 
tibus exstillat ; hinc  intoleranda  odoris  foeditas 
dissociationem  praenunciat  corporis  et  animae. 

XCVI.  Eorum,  quos  absumpsit  haec  febris, 

haud  plus  quinque  cadavera  ferro  patefeci,  ne- 

oue 

* 

que  ullum  unquam  opus  expertus  sum  magis 
intolerabile.  Quanquam  moribundis  adstiti, 
donecum  extremum  spiritum  efflarint,  et  pro- 
tinus deinde  cadavera  incidere  incepi ; tamen 
tanta  odoris  foeditas,  maxime  abdomine  pate- 
fa&o,  nares  offendit,  ut  horrendum  opus  vix 
possem  finire,  et,  per  complures  postea  dies, 
non  stomacho  solum,  sed  toto  etiam  corpore 
languidus  essem  et  imbecillus. 

XCVII.  In  ventriculis  cerebri  unius  infeli- 
cis, cui,  ante  mortem,  pupula  unius  oculi  di- 
latata erat,  quique  ex  sopore  in  mortem  tran- 
siverat, haud  modicam  humoris  copiam  inve- 
ni ; itemque,  quod  mirum,  in  ventriculis  ce- 
rebri alius,  qui,  usque  ad  extremum  hali- 
tum, suae  mentis  fuerat,  et  mortem  obiverat 
musculos  convulsus.  In  hujus  ventriculos  ce- 
rebri verisimillimum  est,  humorem,  post  mor- 
tem, effusum  esse.  Cum  hic,  tum  caeteri  tres, 
ante  mortem,  nigra  evomuerunt. 


XCVIIL 

XCVIII.  In  horum  quatuor  abdominibus 
patefa&is  eadem  apparuerunt.  Jecur,  ven- 
triculus, et  splen,  flaccida  erant  et  distenta* 
Non  vesicula  fellis  modo,  sed  du&us  quoque 
fellei,  et  ventriculus,  nigro  humore,  picem 
seu  sacchari  faeces  simulante,  plena  erant. 

. * 

XCIX.  Villosa  tunica  tam  ventriculi,  quam 
intestinorum,  at  maxime  summi  intestini,  hic 
illic,  abrasa  apparuit : unde  plus  satis  consti- 
tit, ventriculum  inflammatione,  qualis  erytbcma 
est,  affedlum,  ante  mortem,  esse,  quae  hinc,  se- 
cunda alvo,  serpere  inceperat. 


RATIO 

RATIO  QUORUNDAM  SIGNORUM. 


C.  Cognita  mira  irritabilitate,  quas  aegro- 
rum ventriculis  plerumque  inest,  morbum,  de 
quo  scribimus,  gastritidem  esse,  aliquandiu 
opinati  sumus.  Namque  haud  negandum  est, 
hac  opinione,  inflammationem,  scilicet,  paren- 
tem esse  febris,  omnia  signa  facilius  explicari 
posse,  quam  contraria,  nimirum  febrem  paren- 
tem esse  inflammationis. 

* 

CI.  Nobis  tamen  nunc  videtur,  hanc  (c.) 
inflammationem  non  necessario  febre,  quam 
tradamus,  concitari ; sed  potius  acri  humore, 
qui,  febre  procedente,  ex  arteriis  exhalantibus 
in  ventriculum  effunditur.  Nulla  enim  sig- 
norum, quae  modo  (xcviii.  et  xcix.)  diximus, 

I apparuerunt 

apparuerunt  in  abdomine  ejus,  qui  mortuus 
est  sopore  (xcvn.)  obrutus,  cujusque  ventri- 
culus, necnon  etiam  ii  complurium  aliorum, 
uti  visum  est,  non  ad  irritandum  solito  fa- 
ciliores erant. 

CII.  Caetera  morbida,  praeter  quae  (xcvi. — 
xcix.)  memoravimus,  non  hujus  febris  pro- 
pria visa  sunt,  sed  potius  orta  ex  corporis 
humoribus  vel  jam  putrescentibus,  vel  in  pu- 
tredinem properantibus. 

CIII.  Irritabilitas  ventriculi,  necnon  in- 
testinorum,— oritur  ex  inflammatione,  qua 
hae  partes  afficiuntur. 

CIV.  Ater  vomitus,  at^ue  diarrhoea. — Va- 
sa summi  corporis,  ab  ipso  morbi  initio,  spasmo, 
uti  supra  (v.)  diximus,  mirum  in  modum,  af- 
ficiuntur. Urina  autem  non,  ut  plerumque 
accidit,  eadem  augetur  ratione,  qua  halitus 


cutis 

cutis  minuitur.  Humores  igitur  a summo 
corpore  aversi,  in  visceribus,  hepate  potissi- 
mum et  stomacho,  usque  eb  cumulantur  ; ut, 
dum  illius  pori  fellei  non  solum  nimiam  bilis 
copiam,  sed  etiam  rubros  sanguinis  globulos 
secernunt,  perque  dudtus,  hepaticum  nempe 
et  choledochum , in  summum  intestinum  trans- 
mittunt, in  hunc  inflammatum,  et  villosa  forsan 
tunica  privatum,  propriae  exhalantes  arteriae 
non  humorem  modo,  qualem  solent,  nimia 
copia  infundant,  verum  cruorem  quoque  dis- 
solutum, et  haud  scio  annon  etiam  putrescen- 
tem. Hi  humores  dissimiles,  in  ventriculo  et 
summo  intestino,  cum  ingestis  commiscentur  ; 
et,  mutuo  corrumpentes  corruptique,  humo- 
rem pessimi  odoris,  et  colore  pici  vel  coffece 
faecibus  assimilem,  constituunt,  qui  cum  su- 
pra magna  subinde  copia  tum  infra  erum- 
pit. 


CV. 

CV.  Caloris  undique  a summo  corpore , nisi 
prope  ventriculum , (xx.)  recessic. — Prae  de- 
bilitate cordis  et  arteriarum,  ut  et  spasmo  quo 
extremae  tegumentorum  arteriae  sanguini  fer- 
me  imperviae  redduntur,  sanguis  non  in  sum- 
mum corpus  solita  copia  et  impetu  distribuitur, 
ideoque  vitalis  hinc  calor  paulatim  recedit. 
Qua  vero  ratione  frigescit  summum  corpus, 
eadem  fere  intenditur  calor  internarum  par- 
tium, quibus  sanguis  cumulatur ; praecipue  ven- 
triculi, qui,  prae  insolito  sanguinis  cumulo, 
tanta  ardet  inflammatione,  ut  tegumenta  com- 
munia, ei  opposita,  praeter  solitum  caleant, 
dum  ubique  alibi  frigescunt. 

CVI.  Villosae  (xi striie, — quae  in  rejec- 
tis conspiciuntur,  nobis  videntur  esse  partes  in- 
flammatae tunicae  villosae  stomachi,  quas  gra- 
ves et  ferme  perpetui  vomendi  nisus  a subja- 
cente tunica  separarunt.  Namque  ex  incisis 
cadaveribus,  satis,  putamus,  constat,  dum  cae- 


te  rarum 

terarum  tunicarum  vasa  distenduntur  praeter 
modum,  vel  disrumpuntur,  villosam  tunicam 
fere  solam  inflammari. 

1 

CVII.  Flavescit  (xv.)  cutis , — ex  tenuio- 
ribus bilis  partibus  absorptis,  et  in  circumflu- 
um sanguinem  delatis.  Quemadmodum  verb 
summum  corpus  subito,  uti  solet,  flavescat, 
exponere  non  possumus.  Ex  vitiato  sangui- 
nis sero,  uti  putant  nonnulli,  flavus  color  ori- 
tur. Sed  hujusmodi  vitiatio  haudquaquam 
explicat,  quamobrem  tam  subito  appareat. 
Quinetiam,  hanc  opinionem  refellunt  ea,  quae 
in  convalescentibus  ex  hac  febre  conspicamur. 
Namque,  per  duos  ferme  menses,  quam  desivit 
febris,  flava  interdum  cutis  manet ; id  pro- 
fe&d,  quod  accidere  non  potuit,  si  vitiato  san- 
guinis sero  flavesceret.  Urina,  porro,  horum 
convalescentium,  id  quod  hanc  opinionem,  ex 
toto,  labefaftat,  immissa  lintea  tingit  flavo 
colore. 


CVIII. 

CVIII.  Plura  multa  de  ratione  signorum, 
quibus  hic  morbus  notatur,  dicere  possemus  ; 
et  multa  quoque  de  causa  proxima,  unde  haec 
signa  proveniunt.  Sed  hoc  facere,  magis  for- 
sitan ad  disputationem  conduceret,  quam  ad 
intelligentiam.  Cum  ita  sit,  incertis  in  me- 
dio relidis,  ad  curationem  transibimus. 


CURATIO. 

CURATIO. 

CIX.  Vomitoria . — Primo  ad  Indiam  Occi- 
dentalem adventu,  vomitoriorum  usus  mul- 
tum invalebat  *,  et,  cum  scripta  medicorum 
legendo  nihil  cognovissem,  quamobrem  horum 
usum  improbarem,  aliorum,  sicuti  solent  ti- 
rones, vestigiis  haesi.  Non  longo  vero  pbst 
tempore,  periclitatione  sapiens,  vomitoria  non 
periculosa  modo,  verum  perniciosa  quoque, 
opinatus  sum. 

CX.  Vomitoria  quidem,  bile  aliisque  of- 
fendentibus ventriculum  exonerando,  mala, 
quibus  aeger  premebatur,  levare  solebant.  Sed 
hujusmodi  levamen  tantummodo  fugax  erat. 
Signa  enim,  haud  raro  quam  antea  graviora, 
brevi  redierunt,  et  gravis  insuper  vomitio 


mota 

mota  saepe  est,  quam  mors  sola  sedare  po- 
tuit, 

CXI.  Vomitus,  maxime  incipiente  hoc 
morbo,  pessimum  signum  est.  Namque  im- 
pedit, non  solum  quo  minus  assumpto  vidlu 
vires  sustineantur,  sed  etiam  ne  ex  medica- 
mentis utilitatem  aegri  percipiant.  Quo  fit, 
ut  vires  tam  inedia  quam  morbo  effugiant, 
atque  sola  haud  raro  debilitate  aegri  mori- 
antur. 

CXII.  Cum  ita  (exi.)  sit,  quam  maxime 
cavendum  est,  ne  adhibeantur  medicamenta, 
quibus  vomitus,  quo  nullum  sane  signum  ma- 
gis timendum,  moveatur.  Mihi  persuadetur, 
hac  febre  laborantibus,  brevi  post  primum 
ad  Indiam  Occidentalem  adventum,  optime 
consuluisse,  apud  animum  meum  statuendo,  ut 
nunquam  iis  vomitoria  praescriberem.  Hoc 
hodie  meminisse  juvat,  et  olim  juvabit. 


CXIII. 

CXIII.  Cathartica — Medicamenta,  ex  iis 
quae  alvum  purgant,  plurimum,  ut  compertus 
sum,  ad  vim  morbi,  quem  persequimur,  mi- 
nuendam, mortemque  avertendam,  valent. 

CXIV.  Quo  vero  respondeant  cathartica, 
quamprimum  et  magna  copia  assumenda  sunt. 
Muriatis  hydrargyri  dulcis  et  jallopcz , singu- 
lorum, scrupulus  in  pilulas  conformatus,  pri- 

4 

mo  quoque  tempore,  assumi  debet.  Haec  do- 
sis  fere  semper  alvum  acriter  purgat.  Pur- 
gatio vero  iteratis  dosibus  muriatis  hydrargyri 
duhis , sine  jallopa , continuanda  est,  quoties  sig- 
na morbi  desiderent,  et  cathartica  jam  assump- 
ta profecerint.  Cum  muriate  hydrargyri  dulci 
haud  raro  exiguas  itidem  doses  pulveris  Jacohi , 
cum  frudlu,  consociavimus. 

CXV.  Profe&o,  per  primas  quadraginta 
o£to  horas  flavae  febris,  intermissiones  desi- 
dendi brevissimae  esse  debent ; et,  quod  mi- 

K rum 

rum  sane  est,  vires  adeb  non  continuis  ferme 
deje&ionibus  dissipantur,  ut  majores  supersint, 
quam  si  nulla  omnino  cathartiea  assumpta  fu- 
issent. Ex  singulis  dejedtionibus  aeger  leva- 
men malorum  accipit ; et,  quo  illae  copiosio- 
res fuerint,  eo  hoc  majus. 

CXVI.  Multi  flava  febre  laborantium,  sicuti 
comperti  sumus,  qui,  morbi  initio,  mirum  in 
modum  languidi  sunt  et  tanquam  delassati, 
ex  alvo  frequenter  exinanita  non  solum  ala- 
criores fiunt,  sed  vigorem  quoque  accipiunt,  et 
vix  credibile  malorum  levamen.  Uti  suppres- 
sione nodturna  gravatus,  malis,  quibus  premi- 
tur, simul  ut  experredtus,  levatur ; ita  hoc  mor- 
bo impliciti,  melius  se  habent  ex  frequente 
purgatione. 

CXVII.  Primis  morbi  diebus,  uti  supra 
memoravimus,  signa  indicant,  corpus  solito 
aptius  esse,  quod  inflammatione  capiatur ; 

atque 

atque  profe&o  summum  periculum  timen- 
dum est,  ex  sanguine  in  vitalibus,  contra  con- 
suetudinem, cumulato,  atque  inflammationem 
concitante.  Quantum,  molem  irrequieti  san- 
guinis minuendo,  frequens  alvi  exinanitio  ad 
haec  mala  avertenda  possit,  medicinae  scienti- 
bus exponamus  non  opus  est.  Etiamsi  sangui- 
nis detradlio,  cor  et  arterias  cum  citius  tum 
magis  deplendo,  plus  adhuc  polleat  ad  red- 
dendum corpus  minus  aptum,  quod  inflamma- 
tione capiatur,  itemque  ad  cavendum,  ne  in  vi- 
talibus sanguis  ultra  debitum  cumuletur  ; ta- 
men, ut  periculo  comperti  sumus,  saepe  an- 
ceps remedium  est,  imo  interdum  perniciosum, 
dum  purgatio  ad  spem  optime  respondet. 

CXVIII.  1.  Ad  hoc,  verisimillimum  vide- 
tur, hac  febre  correptis  purgationem  multum 
prodesse,  exonerando  alvum  bile,  quae  aliter 
in  summo  intestino  cumularetur,  atque  hinc 
introiret  in  ventriculum,  ac  gravissimum  vo- 
mitum concitaret. 

2.  Bilem,  quae,  inter  hunc  morbum,  secer- 
nitur, vitiatam  esse,  haud  dubium  est:  nam- 
que fieri  vix  potest,  ut,  dum  totum  corpus  adeo 
morbidum  est,  bilis  copia,  qua  in  alvum  hoc 
morbo  aegrorum  effunditur,  bona  secerni  pos- 
sit. Vitiata  bilis,  stomachum  vehementer  sti- 
mulando, haud  dubie  ad  gravia  mala  hujus 
organi  movenda  confert,  quae  metu  medicos 
terrent,  quibusque  in  extremum  aegri  discri- 
men adducuntur. 

3.  Quum  praecavere  non  possimus,  ne  tanta 
vitiatae  bilis  copia  secernatur,  nostrum  est 
quamprimum  expellere  secretam,  ne  in  alvo 
et. ventriculo  mala  tam  (cxvm.  2.)  metuenda 
concitet.  Hunc  vero  in  finem,  cafhartica  me- 
dicamentorum cum  efficacbsima  sunt,  tum 
tutissima.  His  quidem  medicamentis  objici 
potest,  non  solum  vasa,  quibus  secernitur 
bdis,  ultra  debitum  citare,  verum  hanc  quo- 
que secretam  in  summum  intestinum  solito 

citius 

citius  elicere ; adeo  ut  dubium  sit,  utrum  ma- 
gis noceant  secretionem  bilis  citando,  an  pro- 
sint expellendo  secretam.  Verum,  utcunque 
aliis  videatur,  ipsa  nos  iterum  docuit  iterum- 
que  experientia,  multo  minus  citando  bi- 
lem nocere,  quam  prodesse  alvo  hanc  eli- 
minando. 

CXIX.  Per  totum  morbum,  acribus  et  ir- 
ritantibus contentis  alvum  evacuare,  utilissi- 
mum  est,  et,  nostra  opinione,  nunquam  negli- 
gendum.  Hoc  vero  consilio,  sub  morbi  fi- 
nem, emollientia  ex  inferiore  parte  subinde 
infundere,  plerumque  sufficit. 

CXX.  Exulceratoria , — Flava  febre  impli- 
citis exulceratoria,  si  modo  corpori  opportune 
imponantur,  multum  proficiunt.  Sin  non 
prius  adhibeantur,  quam  in  vitalibus  cumula- 
tus sanguis  fuerit,  plerumque  spem  medico- 
rum fallunt.  Cum  ita  sit,  oportet  medicos  non 

opperiri. 

opperiri,  donec  nimio  sanguine  turgida  vitalia 
fuerint,  sed  exulceratoria  opportune  impone- 
re, quibus,  ne  turgeant,  praecaveatur.  Impo- 
sita hunc  in  finem,  exulceratoria  saepe,  ut  com- 
perti sumus,  optatum  faciunt. 

CXXI.  Flava  febre  laborantium  occipitio, 
ad  cutem  tonso,  emplastrum  exulceratorium, 
superimponendum  est,  simulque  amplum  aliud 
regioni  ventriculi.  Hae  partes  exulcerandae 
sunt,  post  primas  duodecim  horas,  quam  febris 
adorta  est ; vel  quandocunque  cathartica  al- 
vum movere  inceperunt,  et  dejedtionibus  cor- 
pus minus  aptum  redditum  est,  quod  exulce- 
ratoria irritent  et  incitent. 

CXXII.  Sint,  quibus  exulceratio  cum  cru- 
dele remedium  videatur,  tum  parum  necessa- 
rium. Confitemur,  morbum  interdum  levio- 
rem apparere,  quam  qui  exulcerationem  re- 
quirat. Verum,  licet  haud  rar6  unum  initio 

alterumve 

alterumve  diem  levis,  tamen,  ut  ipsi  vidimus, 
adeo  saepe  ingravescit  subito,  et  aegrum  rapit, 
ut  exulcerationis  negledae  nos  saepe  multum 
poeniteat.  Comperti  demum,  quam  peri- 
culosum esset  occasionem  amittere,  statuimus, 
utcunque  levis  esset  morbus,  exulceratoria 
partibus  corporis  modb  (cxxi.)  didis  oppor- 
tunissime superimponere  ; satius  rati,  paucos 
aegros  inutilem  hinc  dolorem  capturos,  quam 
unum  periturum  remedio  inconsiderate  omis- 
so, tempestivus  cujus  usus  saepe  plurimum 
proficit. 

CXXIII.  Multi  medici,  quorum  exempla 
nosmetipsi  imitati  sumus,  donec  improbanda 
monuerit  experientia,  febri,  de  qua  scribimus, 
exulceratoriis  non  subveniunt,  quam  vires 
fere  emortuae  sunt.  Hoc  vero  praeposterum  est ; 
ct,  ut  saepe  nimis  comperti  sumus,  haud  magis 
utile,  quam  si  candente  ferro  quis  cadaver  re- 
suscitare conaretur.  Nisi  tempestive  impo- 
nantur. 

nantur,  nihil  amplius,  quam  sibi  impoten- 
tiae, rnedicis  negligentiae,  famam  afferunt. 

CXXIV  Quemadmodum  in  corpus  agant 
exulceratoria,  ade6  medicis  constat,  ut  non 
opus  sit,  hic  loci,  exponere,  quantum  pol- 
leant, non  solum  ad  praecavendum,  ne  in  vi- 
talibus sanguis,  ultra  modum,  cumuletur,  sed 
etiam  ad  sanguinem,  in  his  jam  sic  cumulatum, 
in  summum  corpus  eliciendum. 

CXXV.  Balneum. — Quo  summa  cutis  de- 
tergeatur et  sudore  humescat,  aegri,  primum 
ut  flava  febre  correpti,  in  tepidarium  demit- 
tendi sunt.  Eodem  consilio,  post  balneum, 
grana  pulveris  Jacobi , a decem  ad  viginti,  ae- 
grotis devoranda  dare  solebam,  simulque 
praecipere,  ut  aquam,  in  quam  fervidam  ma- 
cerata thea  esset,  affatim  biberent.  Haec 
fere  semper  copiosum  sudorem  ex  summa  cute 
aequaliter  tota  elicuerunt,  et  mala  multum  le- 
varunt 

varunt,  quibus  aeger  premebatur.  Dum  au- 
tem haec  fiunt,  purgatio  haudquaquam  inter- 
mittenda est : simul  enim  cum  pulvere  Jacobi , 
vel  saltem  paulo  post,  oportet  cathartica,  quae 
moveant  alvum,  assumantur. 

CXXVI.  Postea  vero  quam  hic  morbus, 
viginti  quatuor  horas,  continuavit,  raro  etiam 
valentissimis  medicamentis  sudorem  evocare 
possumus ; et,  quoniam  hujusmodi  medica- 
menta ventriculum  magnopere  infirmant,  at- 
que,  timendum  in  modum,  irritabilem  red- 
dunt, in  eorum  usu  perseverare  non  tutum 
est. 

CXXVII.  Ut  spasmum  tamen,  quo,  per 
totum  morbum,  arteriae  summi  corporis  san- 
guini imperviae  sunt,  at  qui  signum  morbi,  non 
causa,  est,  solvere  possimus,  multum  optandum 
e-st ; cum  praesertim,  ad  sanguinem  in  vitalia 

L avertendum, 

avertendum,  multum  haud  dubie  faciat.  Hunc 
in  finem,  ut  supra  diximus,  exulceratoria  tem- 
pestive admota,  utpote  quae  spasmum  solvant, 
et  sanguinem  in  summum  corpus  evocent, 
plurimum  valent.  Sint  fortasse  medici,  quibus 
videatur,  cathartica  spasmum  inducere.  Ita 
vero  esse,  concedere  non  possumus ; prop- 
terea  quod,  in  quamcunque  curandi  viam  pro- 
cedamus, arteriae  summi  corporis  spasmo  af- 
ficiuntur. 

C XXVI II.  Frigidarium — iis  praecipue  ae- 
gris prodesse  videtur,  quorum  cerebrum  prae- 
cipue et  nervos  morbus  afficit.  Hoc  remedium, 
dummodo  prius  adhibeatur,  quam  vires  ex- 
haustae fuerint,  sanguinem  in  summum  cor- 
pus evocat;  sudorem  levem,  vel  saltem  cutis 
halitum,  movet ; atque  omnia  mala  mitigat, 
quibus  aegroti  urgentur. 


CXXIX. 

CXXIX.  Quo  verd  frigidarium  optato 
proficiat,  opus  est,  ut  aegri  aqua  frigida  in- 
opinanter perfundantur.  Hoc  consilio,  frigi- 

• « 

dam  ex  situlis  aquam  inopinantibus  aegris, 
dum  ledtis  tenentur,  subito  affundere,  haud 
raro  idoneum  est.  iEgri,  simul  atque  satis 
perfusi  fuerint,  acriter  perfricandi  sunt,  dein 
ledtis  siccis  imponendi.  Lecti  madidi,  si  mo- 
do solis  radiis  paulisper  expositi,  idonei  fient, 
in  quos  incumbentes  aegri  deintegro  perfun- 
dantur. 

CXXX.  Hujusmodi  autem  perfusio  com- 
pluries quotidie  repetenda  est ; atque,  utcun- 
que mirum  videatur,  aegri  interim  non  de- 
bent catharticorum  usum  intermittere.  Nam- 
que idoneum  est,  imo  etiam  necessarium, 
acribus  contentis  alvum  prius  evacuare,  qu&m 
aegri  in  frigidarium  demittantur,  vel  frigida 
iis  affundatur  aqua. 


CXXXI. 

CXXXI.  Frigidarium,  initio  flavae  febris, 
quando  vires  nondum  adeo  dissipatae  sunt, 
quin  sedanti  vi  frigoris  cor  et  arteriae  reniti 
possint,  aegris  haud  raro  prodesse,  tam  ex 
propria  experientia,  quam  ea  aliorum,  affir- 
mare possumus.  Confitendum  tamen  est,  si 
ad  id  post  confugiatur,  quam  morbi  gravitate 
vires  effugerint,  non  solum  non  prodesse,  sed 
haud  raro  subitam  aegris  afferre  mortem. 
Teneant  igitur  in  memoria  medici,  quorum 
sit  hunc  morbum  curare,  experientiae  creden- 
dum esse  potius,  quam  ratiocinationi,  et,  post 
quadraginta  o£to  horas,  medicinam  parum 
profuturam. 

CXXXII.  Sanguinis  missio — a quibusdam 
laudatur,  utpote  solum  remedium,  quo  flava 
febris  sanari  possit;  ab  aliis  improbatur,  utpote 
anceps  aut  perniciosum.  Nos  vero  neutrius 
partis  esse  profitemur  : namque,  ut  comperti 
sumus,  missio  sanguinis,  dummodo  caute  adhi- 
beatur 

beatur  et  considerate,  utilis  est  \ at,  si  in- 
caute  et  inconsulte,  anceps  haud  raro  et 

lethalis. 

CXXXIII.  Quando  autem,  et  quanta  co- 
pia sanguis  mittendus  sit,  experti  solum  me- 
dici discernere  et  judicare  possunt.  Plerum- 
que tamen,  si  aeger  juvenis  sit,  et  sanguine 
plenus  j si  ad  Indiam  Occidentalem  nuper 
advenerit ; si  flava  febris,  qua  laborat,  diutius 
viginti  quatuor  horis  non  continuaverit ; san- 
guinem, ufque  ad  duodecim  sexdecimve  un- 
cias, mittere  liceat.  Quinetiam,  etiamsi  aegii 
non  sanguine  pleni  videantur,  ubi  pulsus  ta- 
men arteriarum  exigui  et  contradi  sunt,  san- 
guis detrahi  debet ; cum  praesertim,  hoc  emis- 
so, arteriae  plenius  et  ordinatius  moveantur. 
Qudd  si,  ex  fatigatione  vel  hesterna  ebrietate, 
quis  in  febrem,  de  qua  scribimus,  incidit,  san- 
guinem mittere,  eum,  ut  comperti  sumuS,  ju- 
gulare  est. 


CXXXIV. 

CXXXIV.  Utrum  sanguis  iterum,  necne, 
eliciendus  sit,  difficile  in  primis  est  judicare. 
Nam,  etiamsi,  morbi  initio,  vis  signorum  vi- 
deatur desiderare,  ut  iterum  mittatur,  tamen, 
cum  magna  debilitas,  tertio  plerumque  die, 
superveniat,  usus  ostendit,  sanguinem  male 
iterum  mitti ; emori  enim  vires,  si  quae  su- 
pererant, hoc  modo  ereptas,  neque  futuram 
ub  aegro  sustineri  morbi  gravitatem  posse. 

CXXXV.  Medici  Gallici,  qui,  ut  flava 
febre  correptos  sanent,  nihil  amplius,  quam 
sanguinem  emittunt,  emollientia  in  alvum  ex 
inferiore  parte  infundunt,  atque  ptisanas  in- 
efficaces assumendas  curant,  omnes  fere  aegros, 
qui  iis  committuntur,  deploratos  desiderant. 

CXXXVI,  Quid  flavae  febri  medendi  ratio 
Gallica  valeret,  quid  posset  ea  quam  sequi 
solebam,  observandi  Sancti  Marci  oblata  oc- 
casio est,  quando  communi  ibi  militum  vale- 
tudinario 

tudinario  praeeram.  Ex  primoribus  equitum, 
qui  cohortem  Eboracensem  complebant,  vi- 
ginti  unum,  quorum  plurimi  Germani  aut 
Galli  erant,  flava  febre  aegros,  Monierus 
et  Tourneurius,  qui,  in  Sancta  Dominga, 
medicinam  viginti  fere  annos  fecerant,  quo- 
rumque ille  medicus  regius  fuerat,  dum  reg- 
num manebat,  hic  chirurgus,  vel  una  vel  se- 
pararim visitabant.  Ex  his  aegris  duodevi- 
ginti mortui  sunt. 

# 

CXXXVII.  Quoniam,  in  Martinica,  il- 
liberalitatem Gallicorum  medicorum  du- 

- •! 

dum  expertus  eram,  apud  meum  animum  sta- 
' tui,  ut  nunquam  postea  una  cum  his  aegros 
visitarem  : quo  fadtum  est,  ut  in  diversas  et 
contrarias  curandi  j.vias  procederemus.  Ro- 
gante tamen  Churchillio  copiarum  Britan- 
nicarum praefedto,  unum  ex  primoribus  e- 
quitum  modo  (cxxxvi.)  didris,  nomine  Crou- 


leium, 

leium,  gente  Hibernum,  quarto  die,  quam 
febrem  nadtus  erat,  visum  ivi. 

CXXXVI1I.  Infelix  Crouleius  suae  eti- 
amnum  mentis  erat,  at  metuens  futuri,  atque 
Tourneurio,  cui  curae  erat,  omnino  diffisus. 
Arteriae  quidem  ordinate  movebantur,  neque- 
dum  ater  vomitus,  aut  flavus  cutis  color,  aut 
■ulla  alia  signa  graviora  apparuerant.  At  ex  ocu- 
lis tamen  et  notis  oris  inspectis  praesagivi,  cras- 
tino die  moriturum  ; quod  et  illi  accidit.  Mi* 
rum  Tourneurio  visum  est,  me  deplorasse 
aegrum,  quem  ipse  nondum  in  periculo  ver- 
sari putavit. 

CXXXIX.  Sanguis,  singulis  diebus  ab  ini- 
tio adversae  valetudinis,  detradtus  erat ; magna 
vis  ptisanae  bibita ; atque  alvus  lotionibus 
dudta,  quae  tamen,  ut  certiorem  me  fecit  ipse 
Crouleius,  nihil  stercoris  extraxerant.  At, 

id 

id  quod  mirum  mihi  visum,  etiamsi,  per  com- 
plures ante  dies,  quam  in  febrem  inciderat, 
habuisset  alvum  suppressam,  nulla  tamen 
medicamenta  assumpserat,  quibus  haec  pur- 

"X 

garetur. 

/ 

CXL.  Hic  loci,  non  possum,  quin  obiter 
dicam,  primum  ut  ad  Sanctum  Marcum  ad- 
veneram, arcessitum  esse  a Cartero,  secun- 
dario decimae  quartae  cohortis  equitum  levis 
armaturae  praefedto,  ut  Ougium  ejusdem  co- 
hortis centurionem  visum  properarem.  Ad 
quem  ubi  advenissem,  mihi  in  manum  datum 
eft  Monieri  praescriptum,  quo  praeceptum 
est,  ut,  liora  somni,  duas  sirupi  altheae  uncias, 
et  tres  liquidi  opii  guttas  assumeret.  Opti- 
mum sane  medicamentum  miserando,  qui  tres 
jam  dies  flava  febre  laboraverat,  et,  triginta 
sex  post  horas,  extremum  spiritum  efflavit. 


M 

CXLI.  At  istiusmodi  tamen  medici  sunt, 
qui  non  erubuerunt  dicere,  milites  in  Sancta 
Dominga  ipterivisse,  non  tam  gravitate  flavae 
febris,  quam  Britannicorum  medicorum  in- 
scientia et  spreta  Gallicorum  peritia.  Au- 
tographum  Monieri  praescriptum  Joanni 
Wierio,  militarium  in  Sancta  Dominga  va- 
letudinariorum inspe&ori,  mittendum  curavi, 
ut  publicis  literis  consignaretur,  rerum  iq 
medicina  Gallorum  gestarum  monimentuirp 

CXLII.  Ex.  viginti  tribus  primoribus  prae- 
sidiariorum Sancti  Marci  militum,  quos, 
aqno  hominum  salutis  millesimo  septingen- 
tesimo nonagesimo  sexto,  Julio  et  Augusto 
mensibus,  flava  f^bre  aegros  visere  meum  erat, 
sox  obierunt ; pauciores  sane,  pro  numero 
aegrorum,  quam  in  aliis  Sancta  Doming^e 
praesidiis  eadem  febre  mortui  sunt. 


CXLIII. 

CXLIII.  Hi  (cxlji.)  aegroti  omnes  mala 
febre  laborarunt,  praeter  Tilsonem  et  But- 
lerum,  quorum  ille  secundarius  tribunus  pe- 
ditum undecentesimae  cohortis  erat,  hic  de- 
cimae quartae  equitum  cohortis  centurio, 
quibus  utrisque  febris  levis  erat. 

CXLIVh  1.  Caeterorum  unus,  Churchilli- 
tjs,  insignis  erat,  tum  ordine,  quippe  enim  lega- 
tus praesidio  et  regioni  circumjacenti  praeerat, 
tum  modo,  quo  desivit  febris,  in  quam  incide- 
rat. Haec  enim  ab  ea  caeterorum  aegrorum 
nihilo,  praeter  gravitatem  signorum,  usque  ad 
quintum  adversae  valetudinis  diem  mane,  dif- 
ferebat. Pridie,  usque  ad  multam  nodem, 
aderam,  neque  decessuro  summa  cutis  decolor 
videbatur. 

2.  Quinto  vero  mane  regressus,  summum 
ubique  corpus  aureum  conspicatus  sum.  In 
vas,  quod  propriis  manibus  ei  apposui,  mag- 

nam  copiam  atri  humoris,  qui  mortis  plerum- 
que praenuncius  est,  evomuit.  Quo  facto,  in 
ledtum  se  reclinavit,  et  somnum  cepit  per  com- 
plures horas.  Experredtus  est  febre  prorsus 
^pnmunis. 

3.  Nihilo  tamen  minus,  per  totum  fere 
diem,  saluti  desperavi.  Conspicatus  enim, 
atro  vomitu  febrem  saepe  intermittere,  neque 
multo  tamen  post  mortem  advenire,  timui,  ne 
mortifera  illa  rediret.  Aliquanto  vero  post, 
spe  nascente,  vanos  misi  timores.  Desperatus 
paulatim  convaluit,  solus  omnium*  aegrorum, 
quos  viseram,  cui  atro  vomitu  febris  soluta 
est.  Ex  compluries  quidem  centum  hoc  mor- 
bo laborantibus,  quibus  meum  erat  subvenire, 
haucf  amplius  quatuor,  post  atrum  vomitum, 

1 

convaluerunt. 

GXLV*  Hic  (cxliv.)  miles,  quamvis  haud 
insciens  discriminis,  quod  vitae  imminebat,  per 


totum 

totum  tamen  morbum  animo  confirmatus  et 
impavidus  erat ; id  profedto,  quod  una  cum 
tenerrima  assidentium  cura,  multum  ad  salu- 
tem conduxit. 

4 

. CXLVI.  i.  Per  totum  morbi  cursum,  con- 
scius, quam  in  lubrico  quicquid  mihi  carum 
verteretur,  futuri,  mirum  in  modum,  solicitus 
eram,  et  vigiles  me  curce  attenuabant.  Sex 
enim  menses  una  cum  legato  in  bellica  nave, 
Abergaveneia,  fueram,  atque  per  eum  con- 
secutus eram,  ut,  ad  Sanctam  Do  mingam 
comitatus,  militaribus  Sancti  Marci  vale- 
tudinariis praeponerer. 

2.  Prima  nodle,  quam  illuc  advenerat,  flava 
febre  correptus  est.  Nonnulli  ex  militum 
praesidiariorum  primoribus,  qui  gente  Galli 
erant,  rati  valetudinem  legati  imperatorii 
haud  tuto  commissam  esse  juveni,  qualis  tunc 
eram,  falcem  in  messem  alienam  immittentes, 


operam 

operam  dederunt,  ut  mea  injuria  Tournlu- 
rius  advocaretur,  qui  eum  curaret.  Legatus 
vero,  ex  longa  consuetudine  mihi  confisus,  is- 
tum in  consilium  non  adhibuit.  dEgre  tamen 
per  me  Gallis  interdidum  est,  ne,  commise- 
randi causa,  et  percuridandi  quemadmodum 
se  haberet  aeger,  subinde  in  cubiciilum,  ubi 
ledo  tenebatur,  confluerent. 

3.  Ni  igitur  meis  curis  et  laboribus  aspi- 
t asset  Apollo,  atque  legatum  reduxisset  ad 
salutem,  meum  sane  fuisset,  non  optimum 
rnodo  lugere  amicum,  sed  famae  quoque  et 
fortunae  desperare. 

4.  Praecipua  remedia,  quibus  fortem  hunc 
militem  ad  sanitatem  perduxi,  erant  tepida- 
rium, pulvis  Jacobi , valentiora  cathartica,  et 
Exulceratoria. 


CXLVII. 

CXLVII.  Murias  htdrargtri  dulcis. — Hoc 
medicamentum  sic  adhibitum,  ut  toturp  cor- 
pus afficiat,  a quibusdam  medicis  contra  fla- 
vam febrem  peculiariter  ferme  efficax  existi- 
matum est.  Omnes  igitur  medicos  opprtet, 
quibus  experiendi  occasio  oblata  sit,  dicere, 
quantum  periculo  comperti  sint,  necne  pro- 
ficiat. 

* 

CXLV1IX.  Quamdiu  in  Granata  eram , ttzw- 
riatem  hydrargyri  dulcem  flava  febre  laboran- 
tibus nunquam  assumendum  curavi,  nisi  ut 
alvum  purgaret.  Ex  periculis,  quae  fecerat 
Chisholmius,  nihil,  quantum  cognovi,  videba- 
tur, quamobrem  huic  medicamento  multum 
crederem.  Ipse  enim  ejus  usum  intermisit, 
Ut,  quid  valeret  cortex  angus turee,  inefficax, 
ut  mihi  videtur,  medicamentum,  periclita- 
retur. 

CXLIX.  Perle&o  tamen  libro,  quem,  de  fla- 
va febre,  pervolgavjt  Chisholmius,  mecum 

constitui, 

constitui,  ut  experirer,  utrum  murias  bydrar- 
gyri  dulcis  quid,  necne,  posset,  contra  febrem, 
quam  persequimur.  Viginti  aegrorum,  gre- 
gariorum militum  omnium,  quibus,  hunc  in 
finem,  hoc  medicamentum  adhibendum  cura- 
vi, novem  omnino  mortui  sunt,  unus  tertio 

i 

adversae  valetudinis  die  ; quarto,  tres  ; et 
quinque,  quinto.  Caeteri  undecim  convalue- 
runt, duo  quarto  febris  die  ; quinto,  sex  ; 
sexto,  unus ; septimo,  duo.  Eorum,  qui  re- 
valuerunt, quatuor  alvum  acriter  purgavit 
medicamentum  ; quatuor  salivam  movit ; tres 
reliquos  non  omnino  afficere  visum  est.  Om- 
nibus magna  copia  datum  est ; et  omnibus, 
praeter  quatuor,  ante  bis  duodecim  adversae 
valetudinis  horas  elapsas. 

CL.  Quidam  contendunt,  omnes,  quibus 
salivam  murias  hyclrargyri  dulcis  movet,  con- 
valescere. Veruntamen,  nisi,  quadraginta  ocio 
horis,  salivam  citet  hoc  medicamentum,  id 

profedA 

profedo  quod  raro  potest,  parum  interest,  nec- 
ne adhibeatur  ; cum  praesertim,  ut  mihi  vide- 
tur, post  id  tempus,  non  per  medicinam  stet, 
quemadmodum  morbus  finiatur.  Simul  at- 
que multo  usu  morbi  naturam  cognovissem, 
poteram,  post  quadraginta  odo  horas,  fere  cer- 
to praedicere,  utrum  responderet  an  falleret 
medicina. 

CLI.  Tantum  aliam  curandi  rationem  ex- 
periendo atque  aliam,  et  observando,  quae  op- 
tato saepius  eveniat,  quae  secus,  judicare  pos- 
sumus, quam,  prae  caeteris,  sequeremur.  Nul- 
lis vero  medicis  ceque,  ac  militaribus,  hoc  faci- 
endi occasio  offertur.  Etenim 'non  a diversas 
curationes  experiendo  deterrentur,  metu  ne 
quis  vituperet.  Iis  commendantur  aegrorum 
vitae.  Eorum  est,  officio  satisfacere.  At  diis 
tantum  et  sibimetipsis  tenentur  reddere  ra- 
tionem, quemadmodum  satisfacere  conati  sint. 


N 

CLII.  Omnes,  qui  ex  flava  febre  convales- 
punt,  postquam  murias  hydrargyri  dulcis  iis 
salivam  moverit,  se  tardissime  confirmant. 

CLIII.  Ducentorum  et  nonaginta  sex  flava 
febre  correptorum,  qui,  anno  redempti  homi- 
num generis  millesimo  septingentesimo  non- 
agesimo tertio,  a vigesimo  die  Junii  ad  vige- 
simum quartum  Decembris,  accepti  sunt  in 
valetudinarium  sexagesimae  septimae  pedestri- 
um cohortis,  septendecim  omnino  mortui 
sunt.  Forsan  vero  tam  pauci  interierunt  ma- 
gis eo,  quod  aegri,  prae  rara  constitutionis 
felicitate,  parum  apti  erant,  quos  morbus 
raperet,  quam  quod  efficacem  et  felicem  cura- 
tionem adhiberem.  Militum  haud  pauci,  com- 
plures annos,  in  India  Occidentali  merue- 
rant, iisque  febris  plerumque  levis  erat,  at- 
que aequis  ferme  intervallis  remittens.  Vio- 
lenta vero  et  periculosa  erat  iis,  qui  huic  co- 
horti nuper  ascripti  erant,  quive  immodicis 
potationibus  ventriculum  infirmaverant. 


CLIV. 

CL1V.  Cinchonje  cortex. — Primo  ad  In- 
diam Occidentalem  adventu,  complures 
flava  febre  aegrorum  amisi ; quippe  cum  pa- 
rum sciens  morbi  essem,  nequedum  usu  com- 
pertus, quae  curandi  ratio  tutissima  aegris  es- 
set, medicumque  rarius  falleret.  Vomitoria 
expertus  sum ; perniciosa  vero  erat  vomi- 
tio. Ad  cinchonce  corticem  confugi ; at  etiam 
cortex  fefellit.  Enimvero  adeo  non  profuit, 
ut  saepe  noceret.  Plerumque  enim  alienus 
erat  stomacho,  atque  nauseam  et  vomi- 
tum movit.  Omnes  ideo  aegri  eum  aversati 
sunt. 

CLV.  Cinchonce  cortex,  quantum  comper- 
tus sum,  tantum  iis  flava  febre  aegris  prodeft, 
in  quibus  evidentes  remissiones  sunt.  His,  si 
modo  satis  magna  copia  assumatur,  febrem 
fere  sernper  omnino  discutit.  Egometipse  quo- 
tidiana laborans,  cujus  accessiones  modo  por- 
rigebantur ultra  solitum  tempus,  modo  ante  hoc 

redibant, 

redibant,  et  adeo  in  morbum  frequenter  re- 
cidendo debilitatus,  ut  alia  accessio,  uti  veri- 
simillimum  videbatur,  mortem  attulisset, 
corticis  semilibram,  sex  horis,  assumpsi ; et  sic 
febrem  discussi. 

CLVI.  Observandum  est,  nonnulla  ex  sig- 
nis flavae  febris,  quae  Chisholmius  memorat, 
mihi  nunquam  se  obtulisse  ; atque  alia  qua- 
dam, quorum  notitiam  multum  interesse  pu- 
tat, rarissime  tantum.  Mihi  conscius  sum, 
hoc  non  ex  vituperanda  negligentia  accidisse  : 
nam  morbi  signorum  et  natura  adeo  studio- 
sus eram,  ut  petiverim,  ut,  in  valetudinario 
cohortis  pedestrium  sexagesima  septima,  res 
meo  more  et  arbitrio  gerere  liceret.  Mos  mi- 
hi gestus  est,  per  omnes  menses  supra  (cliii.) 
memoratos,  nisi  dum  ipse  aut  febre  ledto  te- 
nebar, aut  ex  eadem  convalescebam. 


CLVIL 

CLVII.  Praeter  medicamenta,  quas  (cix. — 
clvi.)  recensuimus,  alia  sunt,  quae  nonnun- 
quam  in  auxilium  vocantur ; nitras  nempe 
potassx,  camphora , opium,  et  si  qua  similia. 
Haec  omnia  iterum  experti  iterumque  sumus ; 
sed  nunquam,  quantum  observavimus,  ad 
spem  responderunt. 

CLVIII.  Opium, — etiam  maxima  copia  as- 
sumptum, vomitum  non  sistit.  Saepe  in  al- 
vum, ex  inferiore  parte,  dedi ; sed  sic  da- 
tum, nihil  profuit.  Enimvero,  si,  uti  mihi 
videtur,  stomachus  et  intestina  inflammatione 
erythematica  afficiuntur^  dubitari  vix  potest, 
quin  opium  parum  conveniat. 

CLIX.  Ctcas  circinalis.  — Amylum  hujus 
plantae,  quantum  continet  cochleare  parvum, 
fexta  quartave  quaque  horae  parte,  assump- 
tum, vomitum  interdum  sistere  videtur ; at, 

si 


102 


DISPUTATIO  MEDICA 


si  saepius  aut  majore  copia,  vomitum  instanter 
movet. 

CLX.  Dijeta. — Per  totum  morbum,  diaeta 
mitis  debet  esse,  levis,  atque  ad  concoquen- 
dum facilis.  Aqua,  qua  co&us  pullus  galli- 
naceus, aut  cycas  circina  lis,  aut  hordeum,  sit, 
et  aqua,  in  quam  fervidam  macerata  thea  sit, 
plerumque  optime  conveniunt.  Multis  aegris, 
qui  aquam  frigidam  sitierunt,  permisi,  ut  ad 
libitum  biberent,  neque  hinc  quid  ceperunt 
detrimenti.  Enimvero  aegris  liceat  indulgere 
se  omnibus,  nisi  iis  quae  nocerent. 

CLXI.  Primis  flavae  febris  diebus,  vinum 
semper  multum  nocet ; neque  profe&o,  quan- 
tum compertus  sum,  multum  prodest  ullo 
morbi  tempore.  Convalescentibus  vero  profi- 
cit, si  modica  tantum  quantitate  assumatur. 
His  quoque  cerevisia  meracior  Londiniensis , et 

vinum  pomaceum,  cum  grata  sunt,  tum  ad  vi- 
res reficiendas  utilissima. 

CLXII.  Ne  convalescentes  in  febrem  reci- 
dant, cincboncs  cortex  adhibendus  est,  quibus 
ventriculo  optime  conveniat,  forma  et  quan- 
titate. Si,  id  profedo  quod  saepe  accidit, 
febris  recidiva  fiat,  vel  si  convalescens  diu  de- 
bilis maneat,  oportebit  quamprimum  migrare 
in  regiones  salubriores,  ubi  vires  recolligan- 
tur. 

CLXIII.  Vigiles  et  maternae  quasi  cu- 
rae aegris  assidentium,  haud  minus  necessariae 
sunt  ad  felicem  hujus  febris  eventum,  quam 
idonea  et  tempestiva  medicamenta  ; et  enirn- 
vero,  illis  omissis,  haec  parum  valent. 

CLXIV.  Vix  opus  est,  ut  dicamus,  maxi- 
mam munditiae  curam  habendam  esse.  Hunc 
in  finem,  aer  purus  in  cubiculum,  ubi  ledo 

affigitur 

affigitur  aeger,  intromittendus  est.  Eodem 
consilio,  multum  prodest  supelledlili  acetum 
aspergere.  Saepe  quoque,  ex  summa  cute  ace- 
to madefacta,  aeger,  ut  comperi,  haud  leve 
malorum  levamen  accipit. 

CLXV.  Multum  quoque  interest,  ut  aegri 
medico,  cui  curae  sunt,  confidant.  Primores 
militum  plerumque  sexies,  uno  quoque  die, 
visum  ivi.  Ledto,  quo  affigebantur,  quam 
saepe  assedi ! qu&m  saepe  iis  narravi,  quae,  sin- 
gulis diebus,  militariter  gererentur  ; quemad- 
modum se  haberent  amici  \ quam  optato  con- 
valescerent commilitones,  eadem,  qua  ipsi, 

febre  haud  pridem  impliciti  ! Ne  vero  eorum 

/ 

animos  demitterem,  hac  febre  mortuos  quam 

maxime  silui. 

✓ 

CLXVI.  Quinetiam  nutricibus,  quae  aegris 
assidebant,  persaepe  auxiliatus  sum ; atque 
curis  fraternis  et  vigilibus  operam  dedi,  cum 


ut 

ut  mihi  aegri  confiderent,  tum  ut  eos  ad  salu  - 
tem reducerem.  Neque  profecto  dedi  ope- 
ram gratuito.  Beneficia  enim,  quae  in  me  su- 
perstites contulerunt,  et  amicitia,  qua  me  dig- 
nati sunt,  et  mens  sibi  conscia  completi  pro 
facultate  officii,  praeteritos  labores  plus  satis 
compensant.  Unus  dies,  in  aegros  ad  sanita- 
tem perducendo  bene  atffus,  peccanti  immor- 
talitati anteponendus  est. 

/ 

CLXVII.  Confitendum  tamen  est,  imo  de- 
lendum, flavam  febrem  periculosissimum  mor- 
bum esse,  cujus  necdum  naturam  nequedum 
curationem  satis  cognovimus ; et  summam  vel 
peritissimorum  medicorum  curam  et  fcien- 
tiam  saepe  eheu  ! nimis,  ad  mortem  aver- 
tendam, parum  valere.  Quicunque,  medici- 
nse  fcientia  confisus,  ja&at,  se  hunc  morbum 
posse  certo  curare,  vel  seipsum  decipit,  vel 
vult  alios  decipere. 


FINIS. 

